Oliveira pobedio u epskoj Mugello bitci | TRKE.rs\nOliveira pobedio u epskoj Mugello bitci\nVozač Red Bull KTM Ajo tima, Miguel Oliveira ostvario je prvu Moto3 pobedu u karijeri i postaje prvi Portugalski pobednik u Grand Prix istoriji.\nFantastična borba između 16 vozača vodila se tokom gotovo cele Moto3 trke, a vozači su na kočenju nadoknađivali i po četiri i više pozicija. Na početku trke niko nije očekivao da Oliveira može do pobede, jer se usled gužve na startu našao na 13. poziciji. Međutim, borbe koji su vozači ispred njega vodili dozvolili su mu da se približi ka vrhu.\nOliveira je tokom poslednjeg kruga preuzeo vođstvo i poslednju krivinu ulazi kao prvi, što mu je bilo dovoljno da ostvari pobedu sa 0,071s prednosti nad drugoplasiranim.\nDanny Kent vozio se tokom cele trke u prvih deset, gde je pokazao svoju zrelost pažljivom vožnjom, u kojoj je izbegavao porencijalne incidente. Kent je zahvaljujući takvoj vožnji stigao do petog podijuma u sezoni i svoju prednost ud šampionatu povećava na 46 poena.\nTreće mesto pripalo je domaćem vozaču Romanu Fenatiju, koji je kroz cilj prošao svega 0,003 sekunde pre sunarodnika Francesco Bagnaia, koji je završio trku na četvrtoj pozicji.


JEZIVA SMRT Džamala Kašogija još uvek trese Bliski istok! Evo šta se turske vlasti poručile Saudijcima... - VIDEO | Vestinet.rs\nPočetna AKTUELNO\tJEZIVA SMRT Džamala Kašogija još uvek trese Bliski istok! Evo šta se turske vlasti poručile Saudijcima… – VIDEO\nIstovremeno, predsednik Tursko-arapske medijske asocijacije, Turak Kislakči, rekao je, govoreći ispred saudijskog konzulata u Istanbulu gde je Kašogi poslednji put viđen kako ulazi 2. oktobra, da bi trebalo kazniti „vlast koja je izdala nalog“ da Kašogi bude ubijen.\nKislakči tvrdi da su Kašogija „ubile krvožedne ubice“ i ističe da njegova grupa traži „istinsku pravdu“ za ubijenog kolegu.\nU međuvremenu, potpredsednik turske vladajuće Partije pravde i razvoja, Numan Kurtulmuš, rekao je danas da Turska „nikada neće dozvoliti zabašurivanje“ ubistva saudijskog movinara Kašogija.\nKurtulmuš je naveo da će njegova zemlja podeliti sa svetom dokaze o ubistvu Kašogija i da je „konačan rezultat“ istrage blizu.\n– Saudijska administracija neće moći da se izmigolji iz ovog zločina ukoliko on bude potvrđen – zaključio je ovaj visoki turski zvaničnik.\nSaudijska Arabija je sinoć saopštila da je saudijski novinar i dopisnik „Vašington posta“ Džamal Kašogi ubijen u tuči sa ljudima koje je sreo u konzulatu te zemlje u Istanbulu, čime je Rijad prvi put priznao da taj novinar nije živ, nakon što je dve nedelje negirao da je umešan u njegov nestanak.\n– Istraga je još u toku i uhapšeno je 18 Saudijaca do sada – navodi se u saopštenju saudijskog tužioca i dodaje da su savetnik Kraljevskog suda Saud el Katani i zamenik direktora obaveštajne službe Ahmed Asiri smenjeni, preneo je Rojters.\nSaudijska verzija događaja se umnogome razlikuje od one koju su izneli turski zvaničnici, a koji tvrde da je Rijad poslao „odred smrti“ da ubije i raskomada Kašogija.


ZELENI SAVET poziva sugrađane da daju predloge mera ZA POBOLJŠANJE KVALITETA VAZDUHA - UžiceMedia\nNaslovna Ekologija ZELENI SAVET poziva sugrađane da daju predloge mera ZA POBOLJŠANJE KVALITETA VAZDUHA\nZELENI SAVET poziva sugrađane da daju predloge mera ZA POBOLJŠANJE KVALITETA VAZDUHA\nI pored toga što je problem zagađenja vazduha u Užicu kompleksan, uzrokovan većim brojem faktora, Zeleni savet smatra da se primenom adekvatih mera i aktivnosti, može doprineti smanjenju problema.\n– Problem zagađenja vazduha u našem gradu je izuzetno kompleksan, uzrokovan većim brojem faktora – sagorevanjem fosilnih goriva u gradskim i individualnim kotlarnicama, emisijom štetnih gasova poreklom od saobraćaja, a naročito specifičnom geografskom konfiguracijom grada smeštenog u kotlini reke Đetinje što uzrokuje nepogodne klimatske posledice poput temperaturne inverzije, čini ovo pitanje teško rešivim.\nIpak, Zeleni savet smatra da se primenom adekvatih mera i aktivnosti, može doprineti smanjenju problema,- navedeno je u saopštenju za javnost Saveta za unapređenje životne sredine (Zeleni savet), povodom problema zagađenja vazduha posebno izraženog u periodu grejne sezone.\nPozivamo sugrađane da u cilju poboljšanja kvaliteta vazduha posebno u periodu povećanog zagađenja, uzrokovanog nepovoljnim klimatskim prilikama (stabilni vremenski uslovi, polje visokog vazdušnog pritiska, bez strujanja vazduha):\n ne koriste ugalj kao energent i\n smanje upotrebu automobila.\n ne koriste otpadne materijale kao energente (plastika, guma, tekstil itd.),\n pepeo nakon loženja odlažu u posude pored kontejnera posebno za to namenjene.\nU skladu sa obavezama predviđenim Zakonom o zaštiti vazduha, izrađen je Plan kvaliteta vazduha za Užice, koji je trenutno u proceduri dobijanja saglasnostiod strane nadležnog Ministarstva, nakon čega sledi njegovo usvajanje na gradskoj Skupštini. Planom su predviđene mere i aktivnosti za dostizanje graničnih vrednosti parametara kvaliteta vazduha, sa vremenskim rokovima zanjihovo sprovođenje.\nImajući u vidu da su mere predviđene Planom istovetne merama koje je Savet sačinio u cilju smanjenja zagađenja vazduha, Savet je dao pozitivno mišljenje na pomenuti dokument uz podršku Gradu za dosledno sprovođenje istog.\nSavet još jednom podseća sve pravne subjekte koji imaju sedište na teritoriji grada Užica, kojima je grad Užice osnivač na obavezu korišćenja gasa kao energenta uperiodima povećanog zagađenja(od 15. novembra do 15. februara) propisanu Odlukom o korišćenju gasa kao primarnog energenta.\nOvim putem pozivamo i sveprivredne subjekte da se priključe inicijativi, da korišćenjem ekoloških energenata daju svoj doprinos smanjenju zagađenja.\nTakođe, ističemo značaj rada inspekcije i predlažemo pojačan inspekcijski nadzor u periodu povećanog zagađenja vazduha.\nZeleni savet poziva sugrađane da daju svoj doprinos kroz konkretne predloge mera za poboljšanje kvaliteta vazduha i uzmu učešće u procesu zaštite životne sredine.\nPredloge možete dostaviti Zelenom savetu na elektronsku adresu zelenisavet@uzice.rs, preko pisarnice Grada Užica ili poštom na adresu Grad Užice, Dimitrija Tucovića 52, sa naznakom za Zeleni savet, navedeno je u saopštenju za javnost Zelenog saveta Grada Užica povodom problema zagađenja vazduha.\nPrethodni tekstPUTEVI SRBIJE Saobraćaj se odvija normalno SUTRA PRESTANAK SNEGA\nSledeći tekstSRBIJA VOZ I DEDA MRAZ Novogodišnje putovanje ZA DECU


Divinity: Original Sin II - Definitive Edition - VideoGame Arena\nDivinity: Original Sin II &#82...\nProšle godine smo se uverili da je Divinity: Original Sin 2 fenomenalno RPG ostvarenje, ali je ono tada ostalo rezervisano samo za PC igrače. Posle čekanja od skoro godinu dana, na samom kraju avgusta konačno nam je stiglo i izdanje za PlayStation 4 i Xbox One pa smo morali da proverimo kako je igra prilagođena konzolama i da li ova verzija donosi nešto novo.\nVerzija koja objavljena za kućne igračke sisteme nosi naziv Definitive Edition, ali se ne radi samo o marketinškom triku. Razlika koju ovo izdanje nudi u odnosu na običan Divinity: Original Sin 2 je ogromna. Prvo u oči upadaju izmene na vizuelnom planu, jer naslov sada može da se pokrene u 4K rezoluciji sa uključenim HDR-om, ali razvojni tim nije stao samo tu. Grafički endžin je doteran, modeli su detaljniji, ubačeni su novi specijalni efekti i igra radi bolje nego ranije. Promene nisu ostale rezervisane samo za konzole, jer su PC igrači takođe dobili apdejt igre i to besplatno, ukoliko su posedovali originalnu verziju.\nOsim fejsliftinga, razvojni tim je u prethodnih godinu dana radio na brojnim izmenama igre na osnovu reakcija igrača. Dodati su novi elementi na postojećim nivoima poput novih neprijatelja, dijalozi su prošireni (autori tvrde da je naknadno snimljeno više od 250.000 reči teksta), journal je dobio ,,generalku”, a našminkana je i mehanika levelovanja. U igru je ubačena nova, lakša težina, nazvana ,,Story” koja je manje izazovna u odnosu na standardne i može da posluži da se isprati priča, kao što joj ime govori.\nOvo su samo neki od primera zaista brojnih izmena koje su pripremili auotori, zbog čega Definitive Edition treba da probaju (tj. opet instaliraju) čak i oni igrači koji su mislili da su videli sve što DOS2 nudi.\nA ako do sad niste imali prilike da isprobate ovaj naslov, Divinity: Original Sin 2 nudi zaista mnogo. U pitanju je klasični RPG rađen po uzoru na legende kao što su Baldur’s Gate ili, u poslednje vreme Pillars of Eternity.\nBaš kao i u tim naslovima i ovde su borbe potezne (što malo čudno deluje kada se igra na kontroleru), a najveći deo igre čine istraživanje i dijalozi. DOS2 je izuzetno dubok, često i prekompleksan, pa nam se čini da će uspeti da odbije deo igrača zbog toga. Oni drugi, koji vole da igraju FRP sigurno će biti oduševljeni.\nU ovom naslovu je igračima data potpuna sloboda za kreiranje svog unikatnog lika, jer je na raspolaganju izbor između različitih osobina i specijala koje će taj heroj posedovati. Ovako odrešene ruke igrači će imati i tokom singlplejer priče, gde će odluke značajno uticati na dalji tok radnje zbog čega ovaj naslov ima ogroman replay value.\nPovrh svega toga, omogućena je i kooperativna igra za do četiri igrača, a oni neće biti vezani nevidljivom vrpcom jedni za druge, već će u pojedinim segmentima priče igrači moći ili čak i morati da odu na različite strane kako bi ispunili quest. Samo zbog kooperativnog režima igre u stanju smo da mnogo lakše preporučimo DSOG2DE u odnosu na ostvarenja koja su nam stigla tokom poslednjih nekoliko godina.\nZbog toga svega moramo da damo visoku ocenu ovom izdanju. Definitive verzija igre ne samo što je stigla na konzole zamotana u najfinije pakovanje već je ona i najsveobuhvativnija verzija jedne od najboljih igara prošle godine.\nEkspanziju nam je poslao Bandai Namco Games, ali to nije uticalo na našu konačnu ocenu u skladu sa našom politikom o objektivnosti.\nBandai Namco Divinity rpg\nJedno od najdetaljnijih RPG ostvarenja koje smo videli do sad\nZanimljiva priča koja nudi dosta grananja u zavisnosti od odluka igrača\nBitke pružaju dosta taktičkih opcija\nKompleksnost, težina i dužina igre mogu da odbiju većinu igrača\nUz interesantnu priču i gejmplej, kao i podršku za kooperativnu igru, Divinity: Original Sin II je sigurno jedno od najkompletnijih RPG igara koje smo imali da isprobamo.\nDivinity: Original Sin II Definitive Edition je RPG igra koju je izradio Larian Studios, a objavio Bandai Namco Entertainment. Igra je prvobitno objavljena samo za PC, 14. septembra 2017., a onda naknadno 31. avgusta 2018. i u verziji za PlayStation 4 i Xbox One.\nRazvojni studio:Larian Studios


Dualno obrazovanje nije prepoznato od strane učenika i roditelja (VIDEO) - Boom93\nPrva generacija učenika Tehničke škole u Kostolcu koja je nastavu pohađala po programu dualnog obrazovanja je upisana 2017. godine, a neki od učenika su nakon završetka školovanja nastavili svoj rad u partnerskim preduzećima gde su i imali praksu tokom školovanja. Međutim nakon samo tri godine, ove godine nije upisano nijedno odeljenje koje nastavu pohađa po dualnom programu.\nDirektor škole Goran Nestorović kaže da ovaj vid obrazovanja još uvek nije prepoznat od strane roditelja i dece.\n„Sve što je novo još uvek nije prepoznato i mi kao škola smo možda odgovorni u nekom delu koji mi sada ne prepoznajemo i sve smo učinili da to medijski propratimo, ali izgleda da to nije dovoljno“, ističe direktor.\ndr Goran Nestorović, direktor Tehničke škole sa domom učenika “Nikola Tesla”\nOn dodaje da škola ima dom u svom sastavu i kuhinju za ishranu učenika, ali i da pomažu socijalnim partnerima oko ishrane učenika.\nKako ističe Nestorović, škola ima odličnu saradnju sa svojim partnerima u okviru dualnog obrazovanja.\n„Imamo odličnu saradnju sa socijalnim partnerima koji su prepoznali potrebe u dualnom obrazovanju, ali moram da napomenem da je nedovoljna informisanost roditelja, jer dualno obrazovanje nije nešto što ih obavezuje da oni svoju decu ne daju privrednim subjektima na korišćenje u radničke svrhe, već je to skraćeni postupak pripravničkog staža i upoznavanja sa poslom“, napominje Nestorović.\nNestorović napominje da je prva generacija koja je nastavu pohađala po dualnom principu završila obrazovanje i da su neki od učenika ostali da rade kod privrednih subjekata gde su radili praksu tokom školovanja.\n„Jedan manji broj učenika je ostao da radi u Bambiju, zato što je bila takva njihova želja. Verovatno je privatni subjekt mogao da uposli još njih ali budući da kada završe obrazovanje oni su punoletni i svršeni majstori svog zanata oni nisu izrazili želju da nastave rad u privatnom subjektu“, zaključuje Nestorović.\nDirektor smatra da je jedan od razloga za ovakvu odluku učenika pre svega taj što učenici koji gravitiraju ka školi u Kostolcu i samoj opštini Kostolac su motivisani da jednog dana rade u Elektroprivredi Srbije i izdvojenim preduzećima EPS-a.\nDualno obrazvanje je deo sistema srednjeg obrazovanja i vaspitanja u kome se kroz teorijsku nastavu i vežbe u školi i učenje kroz rad kod poslodavca, stiču, usavršavaju i izgrađuju znanja, veštine, sposobnosti i stavovi u skladu sa standardom kvalifikacije, planom i programom nastave i učenja. To je, „Učenje kroz rad“, organizovan proces tokom koga učenici, pod rukovodstvom i nadzorom instruktora u realnom radnom okruženju kod poslodavca stiču znanja, veštine, sposobnosti kao i stavove neophodne za efikasan i produktivan rad u određenom zanimanju.\nOznakedualno obrazovanje Goran Nestorović Kostolac Požarevac Tehnička škola\nPa to je zato sto nema smer za zadrugu ili parove.\n13. septembra 2020. u\nA koliko deca zarade dok rade, navikavate ih da do kraja života nemaju platu


Kolektivni ugovori - predmet saplitanja novog Zakona o radu - Penzin\nPočetna Magazin Godine Ekonomija Kolektivni ugovori – predmet saplitanja novog Zakona o radu\nPredstavnici dva reprezentativna sindikata – UGS Nezavisnost i Savez samostalnih sindikata Srbije na sastanku sa premijerom Aleksandrom Vučićem i ministrom za rad Aleksandrom Vulinom predočili su da sindikati ne mogu pristati na ukidanje proširenog dejstva kolektivnog ugovora jer bi to značilo ukidanje kolektivnog pregovaranja – dijaloga između sindikata i poslodavaca.\n„Ako nema kolektivnog pregovaranja, nema razloga da sindikat postoji„, kaže Branislav Čanak, predsednik UGS Nezavisnost. On objašnjava da kolektivni ugovori koji se primenjuju u Srbiji ne odudaraju od evropskih standarda, te poslodavci nemaju razloga da ih se plaše.\nDirektor Unije poslodavaca Srbije Dragoljub Rajić sa druge strane, kaže da to na čemu naši sindikati insistiraju ne postoji ni u jednoj zemlji Evropske unije. Unija se zalaže za postojanje kolektivnog pregovaranja, ali na nivou svakog preduzeća posebno, jer je realnije da se zaposleni u određenoj firmi organizuju u sindikat i sa svojim poslodavcem postignu dogovor u direktnim pregovorima.\nU suprotnom, prošireno dejstvo kolektivnog ugovora pravilo bi probleme u poslovanju malih preduzeća kojih u Srbiji danas ima oko 235.000. Ako do kompromisa ne dođe, Rajić smatra da će Vlada Srbije morati da donese odluku sama i preuzme odgovornost..\nTags:Aleksandar VučićAleksandar VulinBranislav ČanakDragoljub Rajićdruštvoposaoprivredaprošireno dejstvo kolektivnih ugovoraSavez samostalnih sindikata Srbijesindikatsocijalna zaštitaSrbijaUGS NezavisnostUnija poslodavaca SrbijeVučićVulinZakon o radu\nEU: Posebne preporuke državama članicama za 2014. godinu (3) - Zdravstvo


05.07.2012. 15:22h Ažurirano: 05.07.2012. 15:22h\nDirektorka Antikorupcijskog programa Centra za monitoring (CEMI) Ana Selić kazala je da je teško povjerovati da bi banka na svoju štetu odobravala klijentima rizične kredite zbog čega bi trebalo ispitati istinitost podataka o imovini i primanjima koje javni funkcioneri prijavlju Komisiji za sprečavanje sukoba interesa.\nSelić je juče pozvala Komisiju da svako neslaganje podataka u izvještajima o imovini i prihodima tretira kao lažno izvještavanje i da pokrene postupak protiv svih lica koja su iznijela ovakve podatke prilikom prijavljivanja imovine.\nPrema njenim riječima, druga, manje vjerovatna, ali moguća pretpostavka da su banke odobrile rizične kredite od preko 100.000 eura, koje su prijavili pojedini funkcioneri, kao rezultat zloupotrebe moći koja dolazi sa funkcijom.\n“Ukoliko imovinski karton prikazuje da je rata za kredit veća od polovine prijavljenih mjesečnih prihoda, tu se nesumnjivo radio o prikrivanju dodatnih prihoda funkcionera, o kojima je banka obaviještena, ali ne i Komisija. Ovakva neslaganja u imovinskom kartonu bi trebalo da budu prvi znak Komisiji za sprečavanje sukoba interesa da pokrene postupak utvrđivanja stvarnog stanja imovine tog funkcionera”, kazala je Selić za “Vijesti”.\nRate za ove iznose kredita mogu biti veće od polovine njihovih zarada, što propisi Centralne banke ne dozvoljavaju\nPrema njenim riječima, najbolji indikator za drugu pretpostavku da se radi o zloupotrebi službenog položaja bi bio ukoliko su krediti, čije su rate veće od polovine prihoda funkcionera, odobreni u istoj banci.\n“U ovom slučaju, to bi podrazumijevalo veći spektar krivičnih djela sa elementima korupcije i zahtijevalo angažovanje državnih istražnih organa”, zaključila je Selić.\nPrema podacima Komisije, jedan ili više kredita u iznosima od 50.000 do 100.000 eura otplaćuju ministri Ivan Brajović, Milorad Katnić, Vladimir Kavarić, Sanja Vlahović, te poslanici Zoran Vukčević i Snežana Jonica.\nRate za ove iznose kredita mogu biti veće od polovine njihovih zarada, što propisi Centralne banke ne dozvoljavaju.


Vreme je za buđenje Zvezdinog džokera! - Crvena zvezda info\nKošarka / 828 pregleda\nVreme je za buđenje Zvezdinog džokera!\nUtakmica sa Midtjilandom u četvrtak biće prilika da napadač iz Begeča upiše nove minute u grupnoj fazi Lige Evrope ove sezone.\nU prošloj odigrao samo finiš meča protiv Hofenhajma, pre nego što je zablistao protiv Milana u nokaut fazi, a u ovoj 33 minuta na gostovanju Ludogorecu\nKada biste bilo kog ljubitelja fudbala ili sportskog radnika iz naše zemlje pitali ko je najbolji špic Crvene zvezde u poslednje tri godine, verovatno biste dobili odgovor kao iz topa - Milan Pakvov.\nOd odlaska Ričmonda Boaćija iz kluba napad srpskog šampiona predvodili suTomane i Dijego Falčineli, koji su ostavili različiti utisak, ali je zaključak bio isti, a to je da je crveno-belima potreban špic koji daje golove.\nOve sezone još uvek nije upalilo Loisom Dionijem, koji nije iskoristio svojih pet minuta, a vreme mu ubrzano teče, pa će Dejanu Stankoviću do dolaska Ohija Omojidžuanfa, jedini pravi oslonac u špicu napada biti Milan Pavkov.\nSnažni golgeter iz Begeča imao je ozbiljne prazne hodove poslednjih godina, za šta je između ostalog i sam bio odgovoran, ali se uvek pojavljivao kao neko ko će postizati one najvažnije golove za klub sa stadiona Rajko Mitić.\nTako je bilo u sezoni 2018/2019. kada je sa dva gola srušio Liverpul na stadionu Rajko Mitić, potom prošle kada je u nadoknadi vremena izjednačio rezultat u prvom meču 1/16 finala Lige Evrope protiv Milana, a onda i ove kada je postigao po gol u oba meča plej-ofa Lige Evrope protiv Kluža i otvorio crveno-belima vrata petog uzastopnog evropskog proleća.\nKada su u pitanju kvalifikacije za ovo takmičenje, Pavkov je prvi minut zabeležio još u julu 2017. godine protiv Florijane, dok je naredne mečeve u kvalifikacijama za Ligu Evrope odigrao tek ove sezone protiv pomenutog Kluža.\nDeluje gotovo neverovatno činjenica da je Pavkov u poslednje dve sezone u ovom takmičenju na terenu proveo 95 minuta, od čega 38 u grupnoj fazi takmičenja. Ušao je poslednjih pet minuta meča prvog kola protiv Hofenhajma u Zinshajmu, potom nije bio u protokolu protiv Libereca u Beogradu, a onda je presedeo na klupi za rezervne igrače mečeve sa Gentom (dva), Hofenhajmom i Liberecom u Češkoj.\nU prvom meču 1/16 finala protiv Milana na Marakani ušao je 81. minutu, što mu je bilo dovoljno da postavi konačan rezultat, dok je u revanšu ušao u igru u 72. minutu umesto Falčinelija, kada su crveno-beli već ostali bez Marka Gobeljića.\nUtakmica sa Midtjilandom u četvrtak (21.00) biće prilika da napadač iz Begeča konačno zabeleži nove minute u grupnoj fazi Lige Evrope ove sezone. Protiv Brage nije bio u konkurenciji zbog porvrede kolena, protiv Ludogoreca je zaigrao u 57. minutu i zabeležio asitenciju za Gelora Kangu.\nNa seriju pehova se nadovezao koronavirus, zbog kojeg nije mogao da putuje u Dansku. Pavkov je nakon potpunog oporavka od virusa upisao važnih 127 minuta u Surdulici i Kragujevcu, a da je na pravom nivou forme pokazao je upravo protiv Radničkog, gde je zabeležio gol i asistenciju.\nPre dve nedelje u Herningu, Crvenoj zvezdi je snažni napadač ozbilno nedostajao u situaciji kada je Midtjiland najviše napadao. Crveno-belima je u špicu falio igrač koji bi dobio vazdušni duel, odložio loptu, ali i ugrabio neki minut predaha za čitavu ekipu.\nStoga bi trebalo očekivati da odbrana ekipe Boa Henriksena ima mnogo više problema nego u prvom meču, posebno jer će Zvezda sada biti dodatno opasna i u prekidima, koji mogu da budu ključni u ovako zahtevnim utakmicama.


Jedan od 20 gradova i opština Srbije u kojima je održana 5. manifestacija „Dani Srpske u Srbiji“, 16. do 21. septembra, bio je i Zrenjanin. U Narodnom pozorištu „Toša Jovanović“ je, u okviru ove manifestacije, u utorak, 19. septembra, gostovao KUD „Jovan Dučić“ iz bratskog grada Trebinja, čiji su članovi izveli „Hercegovačko sijelo“, a potom i igre iz Šumadije i Kosovskog pomoravlja. Posetioci su imali priliku i da čuju izvorne pevačke grupe iz Gackog i Ljubovije.\nPublici su se obratili direktor Predstavništva Republike Srpske u Srbiji Mlađan Cicović i zamenik gradonačelnika Zrenjanina Saša Santovac.\nSantovac je za Cicovića priredio prijem u Plavom salonu kojem su prisustvovali i pomoćnik gradonačelnika Zrenjanina Simo Salapura, potpredsednica Skupštine Ljuba Travica i Milan Bjelogrlić, predstavnik Udruženja Hercegovaca i prijatelja Hercegovine.\nPodsetivši da je ova manifestacija prvi put održana 2013. godine i da su tada bile velike ambicije i želje, a malo programa, Cicović je informisao da ove godine obuhvata 32 programa kroz 45 izvođenja, sa gotovo 800 izvođača, što nisu očekivali.\n-Ove godine ćemo predstaviti i našu privredu, nauku, kulturu i umetnosti, poseban akcenat je na programima koji su u funkciji očuvanja naše tradicije, običaja, jezika i pisma – istakao je Cicović. Već sada, na osnovu realizovanih programa, potpuno smo zadovoljni i mislim da smo na najbolji način predstavili Republiku Srpsku.\nNaglasivši da su ekonomski prosperitet i stabilnost od velike važnosti, predstavnik RS u Srbiji je rekao da i ova manifestacija pokazuje koliko suštinski Srbi sa dve strane Drine pripadaju jedni drugima, a obraćanje u zrenjaninskom Pozorištu je završio rečima: „Živela Srbija, živela Republika Srpska”.\n– Grad Zrenjanin se i ove godine sa velikim zadovoljstvom uključio u manifestaciju „Dani srpske” – kazao je Santovac. – Drago nam je što ona doživljava već peto izdanje, mali jubilej, koji već može da se nazove tradicijom. Raduje i sve veći broj gradova i opština domaćina, kao i rekordan program izvođenja. Mnogo je razloga za to, jer nas za gradove i sela iz Republike Srpske vezuju brojne istorijske, neraskidive veze. Stanovništvo u većem broju naših sela gotovo je u potpunosti poreklom iz različlitih krajeva Srpske i ti se koreni nikada ne mogu išćupati, niti oslabiti. Zato su danas Zrenjanin i Trebinje bratski gradovi, zato su nam Laktaši bratska opština, zato sve bolju saradnju ostvarujemo sa Bijeljinom, Višegradom, Bilećom, I zato su se sprijateljila i zbratimila i naša sela.\nSantovac je rekao i da će Grad Zrenjanin i lokalna samouprava razvijati prijateljske i bratske veze u svim delovima Republike Srpske.\n– Državna rukovodstva Srbije i Srpske treba da razgovaraju o strateškim projektima i investicijama i o infrastukturnom povezivanju, ali ona neposredna, životna saradnja između naroda, s jedne i druge strane Drine, najbolje se produbljuje na nivou gradova – rekao je zamenik gradonačelnika Zrenjanina. – Kultura, tradicija i običaji, kao i sport, čini delove mozaika saradnje koji se najlakše sklapaju i otvaraju mogućnosti za dalju nadgradnju…\nU sklopu manifestacije su održana i tri susreta privrednika Republike Srpske i Srbije: 18. septembra u Vranju, 19. u Novom Sadu i 20. u Subotici.\nManifestaciju, koju je blagoslovio patrijarh srpski gospodin Irinej, otvorio je u Narodnom pozorištu u Beogradu 16. septembra predsednik Republike Srpske Milorad Dodik, koji je poručio da su Republika Srpska i Srbija jedno i da su istorijske nesreće te, koje su napravile granice.\n– Iako živimo u razlilitim mestima, naša vera, jezik i kultura su isti – rekao je Dodik. – Mi želimo da budemo u zajednici sa Srbijom. Uveren sam da se etabliranjem Republike Srpske krenulo tim putem ujedinjavanjem srpskog naroda. Ne želim da se odreknem snova da RS i Srbija budu jedno.\nKako je rekao Patrijarh Itrinej, najviše treba želeti mir i slogu i unutar našeg naroda, ali i sa svim ljudima dobre volje.\nMinistar odbrane Aleksandar Vulin, koji je takođe prisustvovao svečanosti, podseća da je Republika Srpska garant opstanka srpskog naroda.\n– Republika Srpska uvek može da računa na svoju Srbiju baš kao što Srbija zna da je niko nigde ne voli tako kao što se voli u Republici Srpskoj”, rekao je Vulin.\nFoto J. Nj. Drndak\nMUŠKARAC TUKAO SUPRUGU, GRAĐANI REAGOVALI PA GA ISTUKLI\nPUTIN DOLAZI U POSJETU SRBIJI\nDr SINIŠA DUČIĆ na čelu Dečje klinike u Tiršovoj ulici\nNEVRIJEME POGODILO HERCEG NOVI: Najviše stradali Meljine, Podi i Kamenari\nPORODICA IZ CRNE GORE 20 GODINA ODGAJALA TUĐE DIJETE: Pravu istinu su otkrili sasvim slučajno\nPJEŠKE IZ NEVESINJA DO MANASTIRA OSTROGA


Doro - mobilni telefoni za starije osobe - Penzin\nPočetna Magazin Godine Tehnologija i obrazovanje Doro – mobilni telefoni za starije osobe\nDoro – mobilni telefoni za starije osobe\nKompanija Doro proizvodi mobilne telefone namenjene pre svega deci i starijima. Ništa poslovanja koju su našli za sebe nema imperativ borbe sa konkurencijom već oblikovanje proizvoda prema specifičnim grupama potrošača…\nŠvedska kompanija Doro proizvodi mobilne telefone, ali, umesto da ulazi u bespoštednu borbu sa Samsungom ili Ajfonom, izabrali su tržišnu nišu – jednostavni telefoni namenjeni velikom broju nezahtevnih korisnika – pre svega deci i starijima.\nTako je Doro do 2014. godine još uvek bio jedina kompanija koja je proizvodila i pametne telefone prilagođene starijim osobama.\nPored mobilnih telefona, Doro proizvodi i fiksne telefone i druge uređaje prema istim principima jednostavnosti, funkcionalnosti i udobonosti korisnika.\nDoro je osnovan pre četiri decenije, a svoje proizvode prodaje u preko 30 zemalja na pet kontinenata, pre svega u Francuskoj. Vrednost kompanije je sa 837,5 miliona u 2012. godini, porasla na 1,1 milijardu švedskih kruna u 2013. godini (više od 124 miliona evra).


Ispravnost rekvizita na dečjim igralištima kontroliše se jednom mesečno - YU eco radio i Televizija\nNaslovna / Društvo / Ispravnost rekvizita na dečjim igralištima kontroliše se jednom mesečno\nIspravnost rekvizita na dečjim igralištima kontroliše se jednom mesečno\nJasmina Tatic april 17, 2018\tDruštvo Napiši komentar 69 Pregledi\nIspravnost rekvizita na dečjim igralištima kontroliše se jednom mesečno, a oštećenja se otklanjaju u roku od nekoliko dana od trenutka kada se evindentira problem. U našem gradu postoje 63 dečja igrališta koja su u nadležnosti JP za upravljanje putevima, urbanističko planiranje i stanovanje Subotica.\nIgra je veoma značajna za detetov razvoj jer pomaže u razvoju mašte, kreativnosti, sposobnosti rešavanja problema i u razvijanju socijalnih veština. Boravak dece na vazduhu takođe je veoma bitan, te dečja igrališta predstavljaju bitan deo odrastanja. Sa dolaskom lepšeg vremena sve je više dece na igralištima, a naši sagovornici zadovoljni su stanjem igrališta u Subotici.\nOd 63 igrališta koja su u nadležnosti JP za upravljanje putevima, urbanističko planiranje i stanovanje , 23 se nalaze u prigradskim mesnim zajednicama. Svake godine početkom proleća ovo preduzeće šalje timove koji obilaze dečja igrališta kako bi se utvrdilo stanje u kom se nalaze i na osnovu toga se pravi plan za tekuću godinu. Ispravnost rekvizita na dečjim igralištima kontroliše se svaki mesec.\nPo rečima rukovodioca Službe za upravljanje putevima JP za upravljanje putevima, urbanističko planiranje i stanovanje, Milana Marjanova do sada su u akciji obilaska igrališta na pojedinim evidentirana znatna oštećenja, dok su druga sa manjim oštećenjima ili je na njima samo potrebno uraditi poslove održavanja poput farbanja. Iz ovog preduzeća kažu da reaguju i po prijavi građana i mesnih zajednica, te da se oštećenja otklanjaju u veoma kratkom roku.\nPrethodna Intereg IPA program prekogranične saradnje Srbija-Hrvatska\nSledeća Za predstojeći vikend takmičenje BizKod\nU Politehničkoj školi održano je Državno takmičenje iz fizike koje je okupilo 369 najboljih mladih …


Studentski kulturni centar 2018-05-25 00:00h\nBojana Vunturišević nastupa u SKC Kragujevac 25.maja, u okviru jugoslovenske turneje, zajedno sa svojim bendom koji čine Ivan Mirković Bambi, producent i Bojanin dugogodišnji saradnik, i MKDSL, čuveni beogradski DJ i producent.\nDo nedavno, Bojana Vunturišević bila je „nekadašnja pevačica benda Svi Na Pod“, u kome je svojevremeno počela karijeru, osvojila srca publike i proslavila se kao frontwomen. Sada je dovoljno da se „malo, malo“ zapeva i ljudi prepoznaju veliki hit „Kese, Etikete“ sa njenog prvog izdanja, koje su kritičari svrstali u top tri regionalna albuma za prethodnu godinu. U međuvremenu „Kese, Etikete“ proglašena je hitom 2017. godine, i broji preko milion pregleda na YouTube-u, dok je video za pesmu „Noćni program“ proglašen najboljim spotom u protekloj godini.\nBojana je poznata kao posvećena umetnica, koji dugo radi na svojim kompozicijama, a vreme u studiju i na sceni provodi gotovo isključivo sa prijateljima. Tako je producent albuma Ivan Marinković Bambi, ujedno i deo benda sa kojim Bojana nastupa, dok je član sastava, producent elektronske muzike i izvođač, Marko Milošević, prepoznatljiv već godinama po svom umetničkom akronimu MKDSL.


Foto: Phil Loftus / Capital pictures / Profimedia\nVest o smrti Klajva Sinklera, koji se poslednjih godina borio sa rakom, saopštila je njegova ćerka Belinda.\nPočetkom šezdesetih godina prošlog veka, Sinkler je osnovao kompaniju za proizvodnju električnih uređaja, koja je 1972. godine proizvela prvi džepni kalkulator, podseća BBC.\nOsmislio je i konstruisao kućni računar ZX80, koji je u prodaju pušten 1980. godine. Zahvaljujući pristupačnoj cena, uvaj uređaj je u velikoj meri popularizovao upotreba kućnih računara, a do prestanka proizvodnje 1992. imao je više modela i različitih verzija.\nĆerka Belinda je rekla da je Klajv Sinkler i u poslednjim danima života radio na izumima, "pošto je voleo ono što radi".


PočetnaVestiMobileTabletiSamsung bi uskoro mogao objaviti jeftiniju varijantu Galaxy Tab S7 tableta\n21.02.2021 19:12 | 0 Mobile\nSamsung je prošle godine predstavio odlični Galaxy Tab S7, a ove godine bismo mogli videti objavu pristupačnije verzije ovog tableta. Twitter nalog WalkingCat je objavio mogući marketinški materijal za Galaxy Tab S7 Lite.\nNe postoji previše informacija o uređaju, ali se sugeriše da će Galaxy Tab S7 Lite imati 12.4-inčni displej i 5G konekciju. Tablet će takođe, navodno podržavati Samsungovu Galaxy Continuity funkciju, koja korisnicima omogućava da primaju telefonske pozive i poruke sa kompatibilnih Galaxy telefona.\nNe očekuje se da će dolazeći Lite tablet biti moćan koliko je to bio Tab S7, ali će zato imati pristupačniju cenu. Galaxy Tab S7 je koštao 649 dolara po objavi, dok bi Lite model mogao koštati ispod 500 dolara na početku. Prema navodima dojavljivača, tablet će biti objavljen tokom juna, kada se očekuje i Tab A7 Lite.


Muslimanskoj braći ukinut status NVO-a | Egipat u tranziciji Vijesti | Al Jazeera\nU Egiptu je proteklog vikenda u sukobima demonstranata i policije poginulo 57 ljudi (EPA)\nEgipatska Vlada je u utorak naredila da se Muslimanskoj braći ukine status nevladine organizacije, nakon ranije sudske naredbe, izvijestili su državni mediji.\nOvaj potez je uslijedio nakon što je egipatski sud prošlog mjeseca zabranio djelovanje Muslimanske braće i naredio zapljenu njihovih sredstava nakon gušenja protesta pristalica grupe koji su uslijedili poslije svrgavanja predsjednika Muhameda Mursija.\nPritvor produžen još 15 dana\nEgipatski sud je donio odluku o produženju pritvora od 15 dana za 388 osoba koje su privedene tokom održavanja protesta 6. oktobra u Egiptu i ostat će u pritvoru dok ne bude donesena presuda, javlja Anadolija.\nPrivedeni se terete za ugrožavanje javne i privatne imovine i za napade na snage sigurnosti.\nEgipatske vlasti tvrde da je 6. oktobra najmanje 51 osoba ubijena, a 268 povrijeđeno u sukobima između snaga sigurnosti i pristalica svrgnutog predsjednika Mursija u više gradova širom zemlje.\nU presudi iz 23. septembra sud je, također, zabranio sve institucije koje su na bilo koji način povezane s Muslimanskom braćom, javio je AFP.\nMursi je bio prvi demokratski izabrani predsjednik, ali je njegova jednogodišnja turbulentna vladavina okončana kada ga je vojska svrgnula 3. jula.\nNjegove pristalice su izašle na ulice kako bi osudile ono što nazivaju kršenjem demokratskih principa, prenosi Fena.\nNajmanje 1.000 poginulih\nMeđutim, vojska je počela gušiti demonstracije u kojima je poginulo najmanje 1.000 pristalica Muslimanske braće, a više od 2.000 je uhapšeno, među kojima su i vrhovni zvaničnici pokreta.\nMursi, koji pripada Muslimanskoj braći, zadržan je na nepoznatoj lokaciji od kako je svrgnut.\nEgiptom vladaju nemiri od kako je 2011. godine svrgnut Hosni Mubarak, ali je nasilje naglo poraslo svrgavanjem Mursija.\nU Egiptu je tokom proteklog vikenda, u sukobima demonstranata i policije, poginulo 57 ljudi, izjavio je viši zvaničnik egipatskog Ministarstva zdravstva Kaled al-Khatib.\nOn je naveo da je u Kairu poginulo 48 ljudi, a u ostatku zemlje još devet, dok je ukupno povrijeđenih bilo 391, prenosi AFP.\nSukobi u Egiptu izbili su u nedelju, pošto su pristalice svrgnutog predsjednika Mursija pokušale organizirati masovne proteste širom zemlje, kako bi obilježili 40. godišnjicu Arapsko-izraelskog rata, ali ih je sa trgova i ulica rastjerala policija.\nStudenti egipatskih univerziteta su održali u utorak proteste protiv napada na protivnike vojnog udara koji su se desili 6. oktobra, prenosi Anadolija.\nStudenti su se okupili ispred zgrade rektorata Univerziteta u Kairu kako bi osudili napade na protivnike vojnog udara 6. oktobra, tražeći da privedeni studenti budu oslobođeni.\nGrupe studenata su nosile transparente s natpisima “Sloboda studentima” i “Studenti nisu huligani”, dok su studenti bojkotirali nastavu kako bi prisustvovali protestima.\nS druge strane, jedna druga grupa studenata je održala proteste u znak podrške egipatskoj vojsci.\nStudenti Univerziteta Hilvan su također održali proteste protiv napada vojske na demonstrante u Egiptu, tražeći da bude ukinut vojni režim u toj zemlji.\nOsim pomenutih univerziteta, proteste su održali i studenti univerziteta Aleksandrija, Suecki kanal i Zegarig.\nMasovni protesti u petak\nBrojna građanska udruženja, omladinske organizacije i studentske unije iz različitih zemalja, okupljene oko Platforme Rabia, pripremaju globalne proteste povodom 100 dana od vojnog udara i masakra u Egiptu i krvoprolića u Siriji, koji će biti održani 11. oktobra širom svijeta.\nKoordinator Platforme Rabia Cihangir Isbilir je naglasio da egipatski režim i dalje vrši nasilje nad narodom i kazao da je razočaran posivnošću međunarodne zajednice i javnosti uopće, koja nijemo promatra stradanja ljudi.\nŠirom svijeta 11. oktobra će biti održani masovni protesti protiv vojnog udara u Egiptu od 3. jula, prenosi Anadolija.\nU okviru protesta protiv vojnog udara i svrgavanja predsjednika Mursija, demonstranti će organizirati brojne mitinge, izložbe fotografija, protestne šetnje te će svjetskim liderima biti upućena pisma u kojima će se tražiti podrška u borbi protiv vojnog udara koji je prethodio masakrima, hapšenjima i rušenju demokratije u Egiptu.\nIz Platforme Rabia najavljuju slične globalne proteste i za 22. novembar, kada se navršava 100 dana od masakra, koji je 14. augusta nad demonstrantima na trgu Rabia al-Adawiyya u Kairu počinila egipatska vojska.\nSmrtonosni napadi na snage sigurnosti\nEgipatski vojnici ubijeni u napadu oružane grupe na patrolu u Ismailiyi, a dvije osobe poginule u eksploziji ispred sjedišta snaga sigurnosti u Al-Touru.


Vesić: Uklanjamo spomenik Gagarinu i postavljamo novi (foto) - 10.04.2018, Sputnik Srbija\nVesić: Uklanjamo spomenik Gagarinu i postavljamo novi (foto)\nGradski menadžer Goran Vesić rekao je danas da će spomen-obeležje Juriju Gagarinu, koje je nedavno postavljeno na Novom Beogradu, biti uklonjeno, jer je... 10.04.2018, Sputnik Srbija\nsrbija, beograd, goran vesić, jurij gagarin, karić fondacija, društvo\n15:10 10.04.2018 (Osveženo: 02:57 26.08.2021)\n© Tanjug / Zoran ŽestićGradski menadžer Beograda Goran Vesić.\nGradski menadžer Goran Vesić rekao je danas da će spomen-obeležje Juriju Gagarinu, koje je nedavno postavljeno na Novom Beogradu, biti uklonjeno, jer je konstatovano da prilikom njegovog projektovanja nisu potpuno ispoštovani zahtevi „Karić fondacije“ kao naručioca.\nNa istom mestu biće postavljeno novo obeležje, za čiji će izgled dati saglasnost sve nadležne institucije, istakao je Vesić.\nOn je dodao da u proces odobravanja izgleda spomenika nisu bili uključeni ni Grad Beograd, ni Zavod za zaštitu spomenika kulture grada Beograda, kao ni Ministarstvo kulture, saopštio je „Beoinfo“.\n„Zato će postojeća bista i postament biti uklonjeni kako bi bilo izrađeno i postavljeno novo obeležje na čiji izgled će prethodno dati saglasnost sve nadležne institucije, a pre svih Zavod za zaštitu spomenika kulture Grada Beograda, Sekretarijat za urbanizam grada Beograda i Ministarstvo kulture i informisanja“, kaže Vesić.\nIn Belgrado zijn mensen boos over dit ietwat ridicule 'eerbetoon' aan Yuri Gagarin https://t.co/GO8HPMSZVF pic.twitter.com/Vv5OQ4BClL\n— Tijs Hofmans (@tijshofmans) April 10, 2018\nOn je nakon sastanka sa predstavnicima „Karić fondacije“, a nakon različitih komentara koje je izgled spomen-obeležja izazvao u javnosti, zahvalio fondaciji na plemenitoj ideji da Beogradu donira spomenik i rekao da bi i druge fondacije i pojedinci trebalo da slede ovaj primer.\n„U tom duhu, Skupština grada Beograda donela je odluku 20. aprila 2017. godine da prihvati donaciju ’Karić fondacije‘ da Jurij Gagarin dobije obeležje u Beogradu u bulevaru koji decenijama nosi njegovo ime“, objasnio je Vesić.\nOn je istakao da Gagarin zaslužuje obeležje u Beogradu i da je Skupština grada Beograda donela odluku da to obeležje bude podignuto.\n„Gagarin će u Beogradu imati obeležje dostojno doprinosa koji je dao čovečanstvu“, rekao je Vesić i dodao da je zahvalan i javnosti koja je ukazala na problem.\n„Na ovaj način, svi zajedno činimo da naš grad bude još lepši“, naveo je gradski menadžer.


Dekodiranje HTC 10 u servisu Doktor Mobil u Beogradu\nDekodiranje HTC 10\nu Dekodiranje, HTC dekodiranje\nMnogi vlasnici pametnih telefona koji su svoje uređaje nabavili preko nekog od operatera mobilne telefonije, javljaju nam se sa problemom zaključanog telefona. U takvoj situaciji servis mobilnih telefona Doktor Mobil u Beogradu će Vam, putem usluge dekodiranja HTC 10 mobilnog telefona, pomoći u efikasnom i brzom uklanjanju pomenute blokade.\nHTC 10 je noviji model tajvanske kompanije iz premijum segmenta, vrlo kvalitetnog jednodelnog aluminijumskog kućišta i ozbiljnog „poslovnog“ dizajna. Ima veoma dobar 5.2-inčni Super LCD5 ekran osetljiv na dodir u Quad HD rezoluciji.\nOvaj sjajan uređaj poseduje i odlične kamere sa optičkom stabilizacijom slike – primarnu od 12 MP (sa laserskim autofokusom, dvotonskim LED blicem i bogatim dodatnim funkcijama) i selfi od 5 MP (takođe ima autofokus). OS mu je Android 6.0.1 (Marshmallow), baterija kapaciteta 3000 mAh, a četvorojezgarni procesor radi potpomognut sa 4 GB RAM memorije (interna od 32/64 GB se microSD karticom može povećati do 256 GB).\nOperateri mobilne telefonije preko kojih se uređaji uzimaju obično uz potpisivanje ugovora na 12 ili 24 meseca, mobilne telefone zaključavaju upravo da bi klijente što duži period zadržali kao korisnike svoje mreže.\nAli ako to ne želite, Vi uopšte ne morate da imate navedeno ograničenje, pošto u servisu mobilnih telefona Doktor Mobil u Beogradu pružamo pouzdanu uslugu otključavanja ili dekodiranja mobilnog telefona, bez obira da li je zaključan na mrežu nekog domaćeg (MTS, Telenor, VIP) ili inostranog operatera.\nNaši stručni serviseri će za Vas operaciju otključavanja HTC 10 pametnog telefona obaviti sigurno i sasvim bezbedno, a obavezno će se potruditi da čitav postupak završe u najkraćem mogućem roku (to zavisi samo od trenutnog broja zahteva u servisu).\nCena dekodiranja HTC 10\nCena po kojoj pružamo uslugu dekodiranja HTC 10 smartfona u našem servisu je pristupačna. Ako Vam trebaju detaljniji podaci o ceni ili roku za realizaciju ove usluge, samo nas pozovite na telefone Doktor Mobil servisa ili nam pošaljite pisani upit putem formulara iz sledećeg odeljka ovog teksta.\nProfesionalno dekodiranje HTC telefona je samo jedna od specijalističkih usluga servisa Doktor Mobil, jer kvalitetno radimo i kompletan servis HTC mobilnih telefona (efikasne popravke svih hardverskih ili softverskih kvarova), kao i zamenu baterije na mobilnim telefonima i brojne druge intervencije.\nDekodiranje HTC Desire 825\nVlasnici ovog modela pametnog telefona koji su ga nabavili uz ugovor sa nekim od operatera…\nDekodiranje HTC Desire 626G+\nUkoliko na svom pametnom telefonu ne možete da koristite SIM karticu bilo koje mobilne mreže,…


Kanal kojim je heroin krijumčaren u Srbiji, još pre više od dve decenije razradio je Veselinov brat Vojislav, zvani Voja Amerikanac. Koliko je proteklih godina, pre hapšenja osumnjičenih sa dva kilograma heroina, prošvercovano droge na tržište Srbije, a zatim i do EU, zasada može samo da se nagađa.\n- Veselin je nasledio brata Voju Amerikanca, koji je važio za jednog od vođa klana "Amerika" i osim što mu je zadatak bio organizovanje transporta heroina, bio je i glavni egzekutor ove kriminalne grupe. Voja je imao razrađene kanale kojim je heroin švercovan u Srbiju, i to tajlandski i kineski, mnogo kvalitetniji od turskog, koji je krijumčaren u manjim količinama - kaže sagovornik "Blica" blizak bezbednosnim službama. Posle nestanka Voje Amerikanca, u martu 1997. godine, Veselinu su u zaostavštini ostali neki poslovi brata.\nVeselin Raičević je rodom iz Danilovgrada, ima crnogorsko državljanstvo, a u Srbiji hapšen u akciji "Sablja" 2003, posle atentata na premijera Zorana Đinđića. Do proteklog vikenda bio je na slobodi, a navodno je viđan u kafićima u prestonici Srbije, koji su u posedu vođa pojedinih narko-klanova.\nIako se njegovo ime povezivalo sa brojnim likvidacijama, i to osoba koje su se povezivale sa nestankom, a verovatno i smrću njegovog brata, nikada nije procesuiran ni zbog jednog od tih ubistava. Ni on, ni drugi članovi ove kriminalne grupe Željko Maksimović, zvani Maka, Ivan Delić, zvani Ico, i Nikola Maljković, zvani Maljavi, za koje se sumnjalo da su povezani sa pojedinim egzekucijama u Srbiji i Crnoj Gori, nisu procesuirani. A dovođeni su u vezu ne samo sa likvidacijama ljudi iz kriminogene sredine, već i iz političkog života tada zajedničke države.\nVeselin Raičević je uhapšen prošle subote, a privedena su i trojica njegovih saradnika Imrli Alili, državljanin Turske, Aleksandar Stević i Ašim Jusufi. Njih četvorica su uhapšena u akciji Bezbednosno-informativne agencije, Uprave kriminalističke policije PU Beograd i Tužilaštva za organizovani kriminal. Njima je Viši sud u Beogradu odredio pritvor do 30 dana.\nMozak klana na slobodi\nMajk Miljanić, koji je važio za mozak klana, bio je na slobodi do 2004, kada je uhapšen u Švajcarskoj, a zatim izručen grčkim vlastima zbog šverca 114 kilograma kokaina u Atinu.\nIako je bio osuđen na 40 godina zatvora, pušten je na slobodu zbog dobrog vladanja 2016. godine i otputovao u Ameriku.


Vreme je za Ataturka – CfSP\nDragan Šutanovac 05/27/2022 Comments (0)\nDecenijama slušamo populističko mišljenje, potpomognuto raznim opskurnim medijima i pojedincima, kako je Srbija istok zapadu, zapad istoku, kako smo geostrateški pozicionirani kao nezaobilazni faktor u celoj Evropi, kako se ceo svet bavi pitanjima strateške orijentacije Srbije i kako Zapad samo što nije propao. Ne treba mnogo mudrosti kako bi se ovo mišljenje demistifikovalo, dovoljno je pogledati geografsku kartu i privredne bilanse i videti da je Srbija uveliko već na Zapadu. Zemlja koja na svojim istočnim i zapadnim granicama ima zemlje članice, kako EU, tako i NATO, koja svoje glavne arterije snabdevanja energentima ima upravo u EU i NATO, i koja svoje proizvode plasira u EU i NATO zemlje i koja najveće investicije ima upravo iz tih zemalja, ne bi trebalo da ima ikakvu dilemu oko svog pozicioniranja, kako u geografskom, tako i u političkom, vrednosnom, privrednom, bezbednosnom, ali i svakom drugom smislu. Iako deklarativno neutralna, Srbija je apsolutno zavisna od svog okruženja, ali i od cele EU. To je činjenica koju ne vide samo oni koji imaju interes da Srbiju drže u poziciji izmedju čekića i nakovnja ili koji ne razumeju da su se okolnosti promenile i da smo u trećoj deceniji XXI veka.\nKada je Obamina administracija najavila strateški zaokret spoljne politike SAD prema azijsko-pacifičkoj regiji, nije sasvim sigurno mogla pretpostaviti da će Ruska Federacija na tlu Evrope generisati globalnu krizu sa nuklearnim pretnjama. Ova kriza koja bi mogla imati nepredvidive posledice, prouzrokovala je privremeno premeštanje središta gravitacije američkih interesa i povratak u Evropu, ali i na Balkan. U SAD je postojalo mišljenje da se spoljnopolitički fokus polako izmešta ka Indokini i Pacifiku, da je Evropa “rešen” problem i da može sama da se bavi pitanjem svoje bezbednosti. Međutim, nedavni početak rata u Ukrajini promenio je taj stav i pažnju, kako javnosti, tako i administracije, usmerio ka Evropi na način kakav nije viđen od kraja Drugog svetskog rata. Najveća svetska sila će u okviru sveobuhvatnog pristupa regionu intenzivirati diplomatsku komunikaciju i produbiti bilateralne odnose sa svim zemljama Zapadnog Balkana, jačati vojni angažman po svim bezbednosno osetljivim pitanjima, a pokušaće pronaći i takve modalitete privredne saradnje koji će pratiti unapređene spoljnopolitičke i bezbednosne veze.\nPostavljanje iskusnog diplomate Kristofera Hila za ambasadora SAD je samo jedan od pokazatelja američkog povratka u naš region opterećen istorijom i emocijama koji uveliko određuju mnogim zemljama spoljnopolitičku orijentaciju. Zato njegov dolazak i korišćeni diplomatski vokabular treba posmatrati u kontekstu nove perspektive, održive budućnosti i stabilizacije Zapadnog Balkana. Sam ambasador često ističe da problem ne predstavljaju odnosi Srbije sa Rusijom ili Kinom, već postoji želja za unapređenje partnerstva i prijateljstva Srbije i SAD, a mislim da u skoroj budućnosti ne treba isključiti ni mnogo čvršće veze. I upravo u tim vezama se krije rešenje za bolji život svih građana u Srbiji, kao i snažnije veze u samom regionu.\nZajednički interes Srbije, EU i SAD jeste da onemogući disperziju ukrajinske krize na Zapadni Balkan, te da se ojačaju međusobno poverenje, pouzdanost odnosa i predvidljivost postupaka u regionu. Paradoksalno je da bez obzira na globalni karakter ukrajinskog rata, region dobija i mogućnosti koje nam pruža dosada nezabeleženo jedinstvo Zapada. U tom smislu, inicijativa “Open Balkan” apsolutno odgovara svim interesima u regionu. Pored jedinstvenog tržišta, ekonomske i privredne saradnje, slobodnog kretanja ljudi i roba, inicijativa “Open Balkan” bi lako mogla prevazići svoje inicijalne okvire i pokazati kredibilitet i u zajedničkom spoljnopolitičkom i bezbednosnom nastupu. Ukoliko bi delovanje Inicijative bilo u okviru (ili po principima) Zajedničke spoljne i bezbednosne politike EU, takva očekivanja u ovakvom geopolitičkom globalnom pozicioniranju bi bila i realna i opravdana.\nMožda mnogima zvuči preambiciozna saradnja zemalja Zapadnog Balkana u oblasti bezbednosti, ali treba se podsetiti kako region uveliko reaguje na vanredne situacije, bez obzira koja je teritorija pogođena. Zato bi nefunkcionalni Srpsko-ruski humanitarni centar u Nišu trebalo da preraste u međunarodni humanitarni centar “Open Balkan” koji bi sinhronizovao delovanje sa EU, zašto ne i NATO, sposobnostima u toj oblasti i gde bi svako, ko ima želju i kapacitet da pomogne, i sa istoka i sa zapada bio dobrodošao.\nPolitička dekadentnost i lična isfrustriranost pojedinih donosioca odluka u regionu bi morala da bude prevaziđena kako bi napokon krenuli zajedno prema evropskim vrednostima, unapredili standard života građana i preusmerili želje mladih za iseljenjem. Premijer privremene administracije u Prištini Aljbin Kurti se tvrdoglavom blokadom primene Briselskog sporazuma i suspenzijom daljih pregovora jednostavno nameće kao opstrukcija regionalnom poverenju i zajedničkom evropskom putu. Njegov oportuni pristup međunarodnim obligacijama doveo je do zastoja pregovora Beograda i Prištine čime pre svega želi da ojača svoju političku poziciju među kosovskim nacionalistima. Čak je i Ustavni sud u Prištini doneo odluku u kojoj je pored stava da sporazum o Zajednici srpskih opština “nije u potpunosti u skladu sa Ustavom Kosova”, naglašeno da će “Asocijacija opština sa srpskom većinom biti uspostavljena, kao što je predviđeno Prvim sporazumom”. Takav politički lukrativni nastup Kurtija je posledica nesnalaženja EU i delom nestabilnosti Zapadnog Balkana, ali treba naglasiti da nema unisonu podršku ni Zapada, ni regiona. Prilikom nedavne posete pomoćnice državnog sekretara Karen Donfrid Kosovu, američka strana je ohrabrila Kurtija da gleda u budućnost i da krene da rešava obaveze, kako iz već potpisanih sporazuma, tako i prema dijalogu u Briselu.\nSvedoci smo da je odluka Međunarodnog suda pravde prilikom odlučivanja o nezavisnosti Kosova dokazala neubedljivost teze o jedinstvenom slučaju jer se sve češće koristi kao argument i presedan kod svih etničkih konflikata. Čak je i predsednik Putin koristio slučaj Kosova kako bi dokazao pravo Donjeckoj i Luganskoj Narodnoj Republici na samoopredeljenje, a delove Deklaracije o nezavisnosti Kosova je prepisao kod sastavljanja Deklaracije o aneksiji Krima. Rukovođena sopstvenim interesima velike sile, Moskva je Balkan uvek koristila za projekciju interesa i destabilizaciju regiona, a ne za uspostavljanje tzv. bratskih odnosa, a posebno ne za podršku srpskim interesima.\nDa je Moskva želela trajnu spoljnopolitičku investiciju u Srbiji, ne bi nikada kršila embargo UN kako bi naoružavala Hrvatsku ili povlačila svoj kontigent vojnika sa Kosova. Posledica takve ruske uloge na Balkanu je bila i etničko čiščenje Srba iz Hrvatske. Zasnivanje političkog rejtinga na zabludama srpskog naroda o bratskim odnosima sa Rusijom je nešto najlicemernije i najnepatriotskije što smo mogli čuti od delova opozicione “elite”. Interesantna su analize po kojima bi, ukoliko se svrsta uz zemlje EU, Srbija ostala bez gasa. Činjenice govore upravo suprotno, koliko Srbiji treba gas toliko i Rusiji treba tržište, uostalom svedoci smo da Rusija izvozi gas čak i u “neprijateljske” zemlje koje tokom ovog rata naoružavaju Ukrajinu.\nKao što mnogi ne mogu da prihvate da je globalno geopolitičko pozicioniranje u toku, tako nam je lako da ignorišemo i sve opasnosti pred kojima se Srbija nalazi. Svojom agresijom na Ukrajinu, Rusija je sve prijateljski naklonjene zemlje dovela u nezavidnu poziciju ultimativnog izbora vrednosti, a svoju zemlju dugoročno opredelila ka evroazijskom prostoru. Srbija mora da izabere svoj interes koji nije baziran na partikularnim interesima ili verskim emocijama.\nPrivredni tokovi i orijentacija mladih nam jednoznačno određuju i državni interes i vrednosti kojima moramo težiti. U istorijskom trenutku u kome se na tragičan način razdvajaju evroatlantski i evroazijski prostor, Srbija ne bi trebala da ima nikakve dileme. Perspektiva Srbije jeste na Zapadu bez obzira što će takva odluka doneti i pokoju emotivnu suzu. Alternativa bi mogla biti sumorna u još uvek nestabilnom regionu koji je opterećen sukobima uticaja velikih sila.\nKada je veliki Kemal Ataturk stvarao modernu Tursku nije se vodio emocijama većine, već isključivo interesima i na kraju je uspeo da ostvari dobitak i za one koji su se opirali u želji da se u Turskoj ništa ne promeni.\nIma li Ataturka u modernoj Srbiji? Lično verujem da ima i da je neophodno donositi odluke kakve donose hirurzi ne pitajući svoje pacijente kako da im pomognu.\nPrevious Četiri nedelje ruske “specijalne operacije”\nNext The time has come for an Atatürk


Neizbježno kreditno zaduženje grada? | Trebinje Live\nNeizbježno kreditno zaduženje grada?\nGrad Trebinje će se u ovoj godini kreditno zadužiti ukoliko ne bude prodata zgrada đačkog doma ili neke druge nekretnine, jer se mora pokriti budžetski deficit od oko 2,5 miliona KM, rekao je gradonačelnik Trebinja Slavko Vučurević.\nVučurević je na prijemu povodom Dana i krsne slave Republike Srpske poručio da, i pored ovih otežavajućih okolnosti, Trebinje ima potencijala da napravi određeni iskorak i da su u toku pregovori sa nekoliko renomiranih proizvođača iz zapadne Evrope u vezi sa otvaranjem proizvodnih programa u ovoj lokalnoj zajednici.\nNapominjući da je formirao Savjet koji se bavi položajem Trebinja i Hercegovine u elektroprivrednom sistemu Republike Srpske, Vučurević je rekao da je zaključeno da se mora raditi na povećanju izdvajanja naknade za potopljeno zemljište, koja trenutno u Srpskoj iznosi 0,5 feninga, te na regulisanju odnosa za korištenje voda Hidroelektrana na Trebišnjici /HET/.\nVučurević kaže da je o ovim pitanjima razgovarao sa direktorom Elektroprivrede Republike Srpske Branislavom Milekić, koja je obećala otvorenu saradnju.\nMišo Aćimović, jedan od najuspješnijih privrednika sa područja Trebinja koji se bavi građevinarstvom, rekao je da svi moraju da stave u službu razvoja grada i stvaranja povoljnog privrednog ambijenta. SRNA\nItalijanski ambasador najavio mogućnost saradnje Trebinja i pojedinih regija u Italiji


Banski dvor: Nastup Braće Teofilović i Miroslava Tadića uskoro onlajn - Glas Srpske\nM.M. 15.04.2020 11:22\nBANjALUKA – Nakon uspješnog onlajn emitovanja koncerta Bojana Zulfikarpašića i Vasila Hadžimanova na zvaničnom “Jutjub” kanalu Banskog dvora Kulturnog centra, svi zainteresovani uskoro će imati priliku da uživaju u još jednom vrhunskom koncertu – nastupu Braće Teofilović i gitariste Miroslava Tadića.\nPomenuti koncert, koji je u Banskom dvoru održan u martu prošle godine, biće emitovan u utorak od 20 časova, a namjera Banskog dvora je da na ovaj način održi kvalitet komunikacije i tokom trajanja vanrednih mjera suzbijanja širenja virusa korona.\nKako su istakli iz Banskog dvora, u narednom periodu planirano je emitovanje koncerata domaćih, regionalnih i svjetskih umjetnika koji su nastupali u ovoj ustanovi.\n- Veliko interesovanje za najavljeni koncertni serijal Banskog dvora i pozitivan odjek nakon prvog premijernog emitovanja daje nam “vjetar u leđa” da nastavimo sa osmišljavenjem novih i inovativnih načina prezentacije rada Banskog dvora za vrijeme trajanja vanrednih mjera. Pogotovo me raduje činjenica da je naša virtuelna publika kroz komentare na društvenim mrežama primijetila visok nivo audio-video produkcije koncertnih snimaka jer je to segment oko kojeg smo se zaista potrudili, u nastojanju da svim posjetiocima “Jutjub” kanala Banskog dvora priredimo što realniji ugođaj prilikom praćenja koncerata – rekao je direktor Banskog dvora Mladen Matović.\nSva koncertna emitovanja biće dostupna na zvaničnom “Jutjub” kanalu Banskog dvora -


source.ba | Uhapšeno 1.065 demonstranata u Londonu\nBroj uhapšenih tokom protesta aktivista za zaštitu životne sredine u Londonu porastao je na 1.065, saopćeno je iz britanske policije.\nU saopćenju se navodi da je podignuta optužnica protiv 53 ljudi zbog protesta velikih razmjera koje od 15. aprila organizira grupa za zaštitu životne sredine "Pobuna protiv istrebljenja".\nIz Scotland Yarda saopćeno je da policija i dalje održava povremeni kontakt s organizatorima protesta, s ciljem da se ozbiljno ometanje građana Londona što prije završi i da bi se nastavili samo zakoniti i mirni protesti.\nDemonstranti su u najvećem broju uhapšeni pod optužbom za blokiranje saobraćaja na glavnim putevima u Londonu tokom najveće gužve i zbog nanošenja materijalne štete, javio je Sputnjik.\nMediji su prošle sedmice javili da je tokom protesta u Londonu uhapšeno 428 ljudi.


NSinfo: Obnova još pet fasada u Gradiću\nObnova još pet fasada u Gradiću\nZavod za zaštitu spomenika kulture završio je tender za obnovu još pet fasada u Gradiću\nPosao je na javnom tenderu dobila firma "Ornament investinžinjering", koja je imala zajedničku ponudu sa "Niković compani", što je bila i jedina ponuda. Ove firme su već ranije dobile i posao za obnovu šest fasada.\nU ovoj turi će obnoviti Beogradsku 1 po ceni od 1.041.272 dinara, Beogradsku 3 za 3.165.590 dinara, Beogradsku 5 po ceni od 1.060.725 dinara, Beogradsku 7 za 1.466.559 i Beogradsku 9 za 5.063.634 dinara.\nU planu je da se tokom leta održe još dva tendera i to jedan za obnovu fasada objekata u Lisinskog 1, Štrosmajerovoj 1 i 3, Prote Mihaldžića 14 i Beogradskoj 23-25, a drugi za objekte u Beogradskoj 11, 13, 15, 17 i 19. Ukupno u ovoj godini trebalo bi da se finansira obnova 21 fasade u Gradiću, a ukupno je planirana obnova 45 fasada. Za ovogodišnje radove je iz republičkog budžeta obezbeđeno 100 miliona dinara, dok se u naredne dve godine očekuje još 200 miliona dinara, a radovi bi se proširili i na fasade objekata u centru grada.\nPodsetimo da je ovo prva obnova fasada u Gradiću koju finansira Republika, a sve to se radi u sklopu priprema za Evropsku prestonicu kulture 2021. godine.\n... gradić, Istorija Novog Sada, kultura, Novi Sad, petrovaradin, podgrađe\nPočinje Oktoberfest u Novom Sadu - pivo, Hladno pivo, Zvonko Bogdan, Zbogom Brus Li...\nNovosadski Oktoberfest održaće se danas i sutra 19. i 20. oktobra\nPredstavljene četiri lokacije: Novosadski kvartovi oživeli kroz projekat "Nova mesta - mikrogranting"\nFondacija „Novi Sad 2021“ predstavila je danas četiri lokacije


Sakupljeno 74.000 evra za pomoć zbrinjavanju terminalno obolelih onkoloških pacijenata - Hello! magazin\nSakupljeno 74.000 evra za pomoć zbrinjavanju terminalno obolelih onkoloških pacijenata\nNa šestom tradicionalnom BELhospice dobrotovornom balu “A Night on Broadway” organizovanom u partnerstvu sa Pozorištem na Terazijama u hotelu Crowne Plaza sakupljeno je 74.000 evra za pomoć zbrinjavanju terminalno obolelih onkoloških pacijenata. Ovo je najveća suma do sada prikupljena i biće upotrebljena za kvalitetno zbrinjavanje pacijenata obolelih od raka, kao i rad multidisciplinarnog tima Bel Hospice-a.\nDuh Brodveja u Beogradu dočarali su umetnici Pozorišta na Terazijama, koji su na BELhospice balu po prvi put nastupali van pozorišne scene. Ovogodišnji bal, za koji se do kraja tražila karta više, okupio je rekordan broj učesnika, preko 300 predstavnika diplomatskog kora, korporativnog sektora i javnih ličnosti, koji su kroz različite aukcije na samom balu donirali sredstva. Na balu je najavljen i početak kampanje za izgradnju prvog stacionarnog hospisa u Srbiji, ustanove za smeštaj onkoloških pacijenata u poodmaklim fazama bolesti. Izgradnja prve stacionarne ustanove za smeštaj ovih pacijenta značajno će doprineti povećanju kvaliteta života pacijenata i njihovih porodica.\n– To je slaba tačka u mnogim zemljama,taj proces je zahtevao napore vlasti, volontera i specijalista. Kada oni rade zajedno, na primer sa diplomatama, to je predivan izazov – ocenio je Leo D’aes, ambasador Belgije i predsednik Odbora.\nMilena Dravić se ovom prilikom obratila donatorima sa porukom da postoji mnogo bolesnih i uplašenih ljudi bez podrške i da dostojanstvo koje BELhospice pruža pacijentima mora da bude ljudsko pravo.\nIvana Todorović je podsetila da je poslednjih 11 godina BELhospice obezbedio besplatno palijativno zbrinjavanje za preko 1500 pacijenata i članova njihovih porodica, učestvovao u edukaciji profesionalaca kao i javnosti. Izgradnja dnevnog centra kao i stacionara za smeštaj pacijenata neophodna je kako bi se doprinelo boljem kvalitetu života pacijenata i članova porodica.


Sarajevo, 5. i 6. mart 2014.\nU organizaciji Helsinškog odbora za ljudska prava u Srbiji 5. i 6. marta 2014. godine pedesetoro mladih iz različitih gradova iz Srbije (Novog Sada, Sremske Mitrovice, Bečeja, Zrenjanina, Beograda, Šabca, Kruševca, Bajine Bašte i Prokuplja) boravilo je u Sarajevu i prisustvovalo ceremoniji dodele nagrada „Duško Kondor za građansku hrabrost i za afirmaciju građanske hrabrosti“ za 2014. godinu.\nNagrada Duško Kondor za građansku hrabrost koju dodeljuje organizacija Gariwo od 2007. godine dodeljena je posthumno Milanu Levaru iz Hrvatske, Vladi Trifunoviću iz Srbije, Asmiru Fatkiću i Višnji Marilović iz BiH, a Nagrada Duško Kondor za afirmaciju građanske hrabrosti Milanu Popoviću iz Crne Gore.\nMary Ann Hennessey naglasila je da 6. mart, Evropski dan sećanja na pravednike, treba biti podsetnik svima da prihvatimo pravednost, da pojedinačno delujemo za humanost, jednakost, toleranciju, poštovanje, demokratiju, ljudska prava i vladavinu zakona.\n„Ovo nisu vrednosti o kojima se samo treba pričati na međunarodnim konferencijama, nego su to vrednosti prema kojima treba živeti. Ovaj dan ukazuje na hrabrost da se živi prema ovim uverenjima“, naglasila je Hennessey.\nVeliki broj mladih iz Srbije je ovom prilikom po prvi put posetilo Sarajevo: „Ljudi su neverovatno prijatni i ljubazni“, „Razbio sam predrasude, pa ovi ljudi su opušteni i veoma prijatni“, „Želim ponovo da posetim ovaj grad“, „Obišao sam mnoge gradove u Evropi, ali ni u jedom se nisam osećao ovako prijatno i dobrodošlo“ su samo neki od utisaka.\nOvo je treći put zaredom da Helsinški odbor za ljudska prava u Srbiji organizuje odlazak mladih iz Srbije na Akademiju „Duško Kondor“ u Sarajevu. Ova poseta organizovana je u okviru projekta „Make a Difference - Be the Change“, koju Helsinški odbor sprovodi u partnerstvu sa sarajevskim GARIWO-om i zagrebačkim Građanskim odborom za ljudska prava na teritoriji Srbije, Bosne i Hercegovine i Hrvatske. Projekat je podržala ambasada Kraljevine Norveške u Sarajevu.


Sastanak Palmera i diplomata sa Čovićem i Izetbegovićem: Razgovarano o konačnom rješenju pitanja izbora u Mostaru! - GlobalCir\nSastanak Palmera i diplomata sa Čovićem i Izetbegovićem: Razgovarano o konačnom rješenju pitanja izbora u Mostaru!\nSvi prisutni složili su se da se građanima Mostara predugo uskraćuje pravo glasa i da je potrebno poduzeti hitne korake kako bi građani ovog grada mogli glasati na Općinskim izborima 2020. godine, saopćeno je iz američke ambasade.\nNa ovom sastanku, predstavnici međunarodne zajednice izrazili su spremnost da podrže inicijative, vođene na lokalnom nivou, kojima se nastoji doći do kompromisnog rješenja kojim bi se građanima Mostara ponovo osiguralo pravo da glasaju, kojim bi se odgovorilo na kršenja utvrđena presudama Evropskog suda za ljudska prava i Ustavnog suda BiH i kojim bi se Mostar održao kao jedinstveni, multietnički grad, stoji u saopćenju.\nZBOG NEHUMANIH UVJETA I STALNIH REPRESIJA: Palestinski zatvorenici stupili u štrajk glađu u izraelskom zatvoru!


Haradinaj: Sastanak u Berlinu poverljiv, a ne tajan - Politika - Dnevni list Danas\nPočetna » Politika » Haradinaj: Sastanak u Berlinu poverljiv, a ne tajan\nHaradinaj: Sastanak u Berlinu poverljiv, a ne tajan\nKosovski premijer Ramuš Haradinaj, u odgovoru na optužbe da je tajno poslao delegaciju na pripremne pregovore sa Beogradom u Berlinu, tvrdi da je taj sastanak bio poverljiv, ali ne i tajan, kao i da su njegovi savetnici nastupili u skladu sa mandatom vlade.\n0Piše: Beta 26. juna 2019. 13.51\nNaime, prošle nedelje, kosovski mediji su javili da su se savetnici kosovskog premijera sastali u Berlinu sa predstavnicima srpske vlade. Sastanak nije bio prethodno najavljen, a o njemu se saznalo dan nakon održavanja sastanka.\n„Poziv za sastanak uputila je Kancelarija kancelarke Merkel za strane u tehničkom dijalogu. On se može nazvati poverljivim, radnim sastankom, ali ne tajnim ili tajnovitim. Sastanak je sazvala Kancelarija kancelarske za dve strane koje imaju mandat da vode tehnički dijalog i koji mogu da imenuju osobe, njihov rad je poverljiv ali ne tajan ili tajnovit, već je u okviru mandata koji ima vlada“, obrazložio je kosovski premijer.\nInače, Haradinaj je bio jedan od oštrih kritičara navodnih tajnih sastanaka Tačija i Vučića zbog čega je insistirao na formiranju jedanaestočlanog Pregovaračkog tima za dijalog sa Beogradom čiji su članovi poslanici vladajuće koalicije, dela opozicije, ali i članovi vlade. Ipak, sastanku u Berlinu nije prisustvovao ovaj tim čiji mandat je odobrila kosovska skupština. I dok nije poznato da li je ovaj tim izvešten o planiranom sastanku, Haradinaj tvrdi da su za sastanak znali njegovi koalicioni partneri.\nSastanak u Berlinu održan je, kako će nakon pisanja kosovskih medija potvrditi i predsednik Srbije Aleksanasr Vučić, uoči dugonajavljivanog sastanka prištinske i beogradske delegacije u Parizu početkom jula.\nBeograd, berlin, Hašim Tači, kim, Kosovo, Priština, Ramuš Haradinaj


Poverljive informacije u filmu o ubistvu Osame bin Ladena Prolog\nPoverljive informacije u filmu o ubistvu Osame bin Ladena\nMark Bojl, scenarista filma "Zero Dark Thirty", u kome možete do detalja videti kako je uhvaćen i ubijen Bin Laden, negirao je optužbe da je dobijao poverljive informacije o ubistvu terorističkog vođe od administracije Baraka Obame.\nČlan republikanske partije, Piter King je, u zvaničnom pismu poslatom CIA i Ministarstvu odbrane, još pre godinu dana zahtevao da se sprovede istraga o pomoći Obamine administracije pri Bojlovom istraživanju za film.\n"Svakako sam uradio puno domaćeg, ali nikada nisam tražio poverljive informacije", rekao je scenarista Mark Bojl.\n"Koliko ja znam, nikad ih nisam ni dobio. Šta da vam kažem, to je bila izborna godina, i stvarno je bizarno da ozbiljni predstavnici republikanske partije komentarišu scenario koji sam tada tek počinjao da pišem", dodao je Mark Bojl.\nFilm "Zero Dark Thirty", o poteri za Osamom Bin Ladenom, počeo je sa snimanjem 2011. godine, pre nego što je teroristički vođa ubijen. Bojl, scenarista koji je dobio Oskara za "Hurt Locker", je tada morao da prepravlja svoju prvobitnu priču.\nIzašao trailer za `Madame Bovary´\nArtu Ditu i u novom nastavku Ratova zvezda\nAutor čuvene serije 'Dosije X' pravi novi projekat 'Oblast 51'


Unutarstranački sukobi u Stranci demokratske akcije (SDA), koji su kulminirali nakon poraza na lokalnim izborima, uzdrmali su bošnjačku političku scenu, a potencijalni raskol u najvećoj stranci u FBiH mogao bi dodatno ugroziti funkcionisanje institucija na nivou BiH.\nStav je ovo šefa Srpskog kluba u Parlamentu BiH Nenada Stevandića i političkog analitičara iz Sarajeva Žarka Papića povodom sukoba unutar SDA, gdje se na jednoj strani nalazi potpredsjednik stranke Denis Zvizdić, a na drugoj supruga predsjednika SDA Bakira Izetbegovića. Niko sa sigurnošću ne može da tvrdi kako će unutarstranačka trvenja završiti, ali potencijalni raskol sigurno bi doveo i do određenih promjena u Parlamentu BiH.\nStevandić ističe da Republika Srpska ne treba da se opredjeljuje za bilo koju stranu, jer sve frakcije u SDA po ključnim pitanjima imaju identično mišljenje. Međutim, kako je rekao, ova situacija je rezultat “sultanskog vladanja” Bakira Izetbegovića.\n- On je na funkcije postavljao članove svoje familije, a ne kadrove koji bi bili birani na demokratskim principima. Ono što je na mene ostavilo negativan utisak je to da je Izetbegović privatizovao mnoge institucije i stvorio paraobavještajne strukture koje koristi da kreira situaciju unutar SDA, ali i na nivou BiH i entiteta. Neophodno je da dođe do slabljenja tog uticaja, da bude povećana kontrola obavještajnih službi, jer ih je često koristio za djelovanje u RS, ali i unutar bošnjačkog korpusa da bi eliminisao one koji se njemu ne sviđaju - istakao je Stevandić za “Glas Srpske”. Što se tiče opstanka Savjeta ministara, on kaže da je za to potrebna nova skupštinska većina, koja bi donijela novi koncept, koji u ovom trenutku ne postoji.\n- Imamo nedefinisanu situaciju. DNS je izašao iz većine iz RS i ne znamo kako će oni dalje djelovati. Mislim da je najbolja ocjena da je sveukupna situacija jedno opšte rasulo i haos, koji bi mogao ugroziti funkcionisanje BiH - istakao je Stevandić.\nPolitički analitičar Žarko Papić kaže za “Glas Srpske” da je nezahvalno prognozirati rezultat sadašnjih sukoba, ali da je evidentno da SDA ne funkcioniše i da se nalazi pred raspadom.\n- To je rezultat katastrofalnog rezultata na lokalnim izborima, gde SDA nije osvojila nijedan veliki grad i samoubilačkog ponašanja rukovodstva. Da stranka ne funkcioniše i da je raspad izvestan vidimo i po tome što potpredsednik sa predsednikom komunicira preko medija, dakle nema više razgovora - rekao je Papić.\nOn dodaje da se značajan pad i poraz SDA u FBiH mogu očekivati već na opštim izborima 2022. te da ona više neće biti najveća stranka, a takav rezultat mogao bi donijeti mnoge promjene.\n- Oni su okosnica tog probosanskog bloka, u koji su se nasukali pre svega Demokratska fronta, koja će skoro nestati, dok će se SBB Fahrudina Radončića izvući. Taj probosanski karakter sluti na nacionalističku orijentaciju i taj koncept će se raspasti. Ali to ne znači da će BiH biti ugrožena. Naprotiv, mislim da će se onda otvoriti prostor za normalne razgovore, konsenzuse i da OHR i druge međunarodne organizacije u tom slučaju mogu navijati za samo jednu stranu - istakao je Papić.\nDirektorica Kliničkog centra u Sarajevu i potpredsjednica Kantonalnog odbora SDA u Sarajevu Sebija Izetbegović rekla je da neće podnijeti ostavku na funkciju u stranci, ističući da je ova stranka ostvarila bolji rezultat nego kada je na čelu odbora bio Denis Zvizdić. On je na ove navode odgovorio putem društvenih mreža, kada je napisao da taj podatak nije tačan uz opasku da je “SDA u Sarajevu osvojila manje glasova nego što je otjerano ljudi sa Kliničkog centra”.


BiH treba da zadrži sadašnji sistem otvorenih listi - Klix.ba\nBiH treba da zadrži sadašnji sistem otvorenih listi\n18.1.2010. u 12:56\nIako su i sistem otvorenih i zatvorenih listi u skladu s međunarodnim standardima, Misija OSCE-a u BiH preporučuje da naša zemlja zadrži sadašnji sistem otvorenih listi, rečeno je danas Feni u ovoj organizaciji, a u povodu prijedloga pojedinih političkih stranaka da bude ukinut sistem otvorenih listi.\n"Otvorene liste nude biračima mogućnost da ukažu na kandidata kojeg preferiraju unutar stranačke liste. To pojačava otvorenost i transparentnost izbora te istovremeno povećava odgovornost izabranih zvaničnika", kazala je glasnogovornica OSCE-a Mersiha Čaušević-Podžić.\nOna ističe da, izražavajući prednost koju daju određenim kandidatima, birači mogu da promijene redoslijed kandidata na listi. Sa zatvorenim listama, političke stranke određuju redoslijed kandidata na glasačkom listiću, a birači pružaju podršku čitavoj listi bez ikakve mogućnosti da promijene redoslijed dodjele mandata kandidatima.\nU OSCE-u pojašnjavaju da su zastupali sistem otvorenih listi od njegovog uvođenja 2000. Misija je reagirala protiv prijedloga za sistem zatvorenih listi, naglašavajući činjenicu da otvorene liste pojačavaju odgovornost prema javnosti koju imaju izabrani zvaničnici, pošto dozvoljavaju biračima da izraze prednost koju daju određenim kandidatima unutar liste.\nS druge strane, U OSCE-u naglašavaju da je osnovni princip demokratskih izbora da mandati osvojeni na izborima pripadaju izabranim kandidatima, a ne stranci.\n"Što se tiče prijedloga da mandati pripadaju stranci, međunarodni standardi ne omogućavaju tu opciju. Osnovni princip demokratskih izbora glasi da mandat uvijek pripada izabranom kandidatu putem sistema otvorenih ili zatvorenih listi. Na taj način je osigurana individualna odgovornost za odluke koje donese izabrani zvaničnik", kazala je Feni Čaušević-Podžić.\nPojedine stranke u BiH zalažu se za uvođenje zatvorenih listi na kojima glasači ne bi imali pravo birati kandidate pojedinačno, nego bi mogli samo zaokruživati stranku.\nOvi prijedlozi su na razmatranje dostavljeni Interresornoj radnoj grupi za pripremu izmjena Izbornog zakona BiH, a cijeli posao vezan za izmjene zakona treba biti završen do donošenja odluke o raspisivanju općih izbora.


Pino Čegrtaljka (roze) cena, cene Srbija, prodaja Beograd Novi Sad Niš\nPino Čegrtaljka (roze) cene\nEPonuda nije internet prodavnica već Vam omogućava da brzo i lako nađete Pino Čegrtaljka (roze) po najjeftinijoj ceni. Naš cilj je da kupci budu što bolje informisani o ponudi Pino Čegrtaljka (roze) na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Pino Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pino Čegrtaljka (roze) sa PRODAVCEM. EPonuda ne može da garantuje potpunu tačnost specifikacije i slika za Pino Čegrtaljka (roze). Pre kupovine, podatke za Pino Čegrtaljka (roze) proverite na sajtu PROIZVOĐAČA.


Političko-privredna delegacija iračke južne provincije Basra koja na poziv ministra dr Sulejmana Ugljanina boravi u višednevnoj poseti Srbiji, je na današnjem sastanku sa zamenikom ministra Esadom Salihović, izrazila interesovanje za ulaganje u nerazvijena područja u našoj zemlji. Savetnik guvernera Basre za poljoprivredu i vodne resurse dr Mušin Abdul Haj, naglasio je da je u 2012. godini provincija Basra imala 1.200 projekata, iz 20 različitih sektora, u vrednosti od milijardu i 400 miliona dolara. Abdul Haj je dodao da je u 2013. godini izdvojeno isto toliko i dodao: „Imamo ineteres da sklopimo neku vrstu ugovora, jer grad Basra ima osam ugovora sa drugim državama“, rekao je on i dodao da se nada da će se tokom njihovog boravka napraviti preliminarni koncept saradnje koji bi bio realizovan sa Vladinom Kancelarijom za održivi razvoj nerazvijenih područja koju vodi ministar Ugljanin.\nU prostorijama Centrale Stranke danas upriličen je sastanak sa Amabasadorom Francuske u Srbiji NJ.E. Fransom Deniom . Ambasador Denio je razgovarao sa generalnim sekretarom Fuadom Baćićaninom a ključne teme razgovora bile su trenutni položaj Bošnjaka u Srbiji i funkcionisanje lokalnih vlasti u Sandžaku. Tokom razgovora sa Amabasadorom Francuske, Baćićanin je najpre istakao da je stanje Bošnjaka u ovoj zemlji teško i da se mnoga pitanja koja se tiču ove manjinske nacionalne zajednice uopšte nisu počela rešavati. Kroz razgovor sa rukovodstvom Stranke, Ambasador Francuske NJ.E. g-din Denio se interesovao o načinu rada i funkcionisanja lokalnih vlasti u Sandžaku a posebno za Novi Pazar kao centar regije Sandžak. “Upoznali smo Ambasadora Francuske da je stanje u gradu veoma teško i alarmantno, da je većina javnih predeuzeća i ustanova u štrajku, da radnici pojedinih preduzeća nisu primili plate 6 meseci, da im se ne uplaćuju doprinosi a da vlast ovakvim radom Grad vodi ka svesnom bankrotu “-zaključio je Baćićanin.\nPotpredsjednik TIKE, turske agencije za razvoj, gospodin Mehmed Sureja Er, nalazi se u poseti Srbiji i nerazvijenim opštinama u nadležnosti Kancelarije za održivi razvoj nedovoljno razvijenih područja koju vodi predsjednik SDA Sandžaka i ministar u Vladi dr. Sulejman Ugljanin. Gospodin Surejа Er је u razgovoru sa ministrom rekao da će obići projekte koje je TIKA već finansirala i koji su na terenu realizovani u nerzvijenim opštinama. On je najavio nove projekte, najviše u poljoprivredi, jer oni najbrže daju rezultate i obavjestio ministra Ugljanina da su već odvojena sredstva za po 20 plastenika u opštinama Priboj, Novi Pazar i Raška, dok je u Tutinu već u funkciji sistem za zalivanje zemljišta. Osim toga, na tvrđavi Ram u Velikom Gradištu, postavljeno je osvetljenje, a u Novom Pazaru kompletno obnovljena čitaonica. Ministar Ugljanin je rekao da tako mali i efikasni projekti mogu da ožive region i zahvalio TIKI na dosadašnjoj saradnji, posebno gospodinu Sureji Er što je lično došao da se uveri u uspeh projekata. Potpredsjednik TIKE je predsjednika Ugljanina obavjestio i o svim realizovanim, započetim i planiranim projektima u ovoj godini, a predsjednik mu je predložio da sa Ministarstvom poljoprivrede razgovara o mogućem učešću TIKE i u njihovim projektima.\nPrivredna saradnja Iraka i Srbije, posle 55 godina od kad je počela, treba i može da se vrati na nivo koji je dostignut u vreme bivše Jugoslavije, zajednička je poruka učesnika srpsko-iračkog poslovnog foruma održanog danas u Privrednoj komori. Predsjednik SDA Sandžaka i ministar dr. Sulejman Ugljanin, čiji su gosti, političko-privredna delegacija Basre, takođe prisustvovali skupu, podsjetio je prisutne na rezultate privredne saradnje bivše Jugoslavije i Iraka od 1970-ih do 1990., i rekao da takav nivo izgleda nedostižan, ali da zajedničkim radom može da se dostigne i prestigne. „U Misanu i Basri sam se uverio da je to moguće, da postoji zainteresovanost obe strane i zato sam pozvao Iračane da dođu u Srbiju i lično se uvere u mogućnosti koje su im predočili naši privrednici koji su u martu sa mnom boravili u tim južnim iračkim provincijama“, rekao je ministar Ugljanin. Irački ministar građevine i stanovanja Mohamed Al-Deradži, upoznao je skup sa potrebama Iraka u građevinarstvu i pozvao kompanije iz Srbije da učestvuju na tenderima za koje su određeni veliki budžeti. “Imamo novac, imamo projekte, potrebne su nam firme iz Srbije kako bi gradile u Iraku. Dođite u Irak, nađite partnere i učestvujte na tenderima,“ poručio je irački ministar. Osim u građevinarstvu, saradnja je moguća u poljoprivredi, energetici, zdravstvu, obrazovanju, turizmu i drugim oblastima, čulo se na skupu. U prvom delu foruma učestvovali su još i ministar građevinarstva Velimir Ilić i Goran Knežević ministar poljoprivrede, kao i irački ambasador u Srbiji Nj.E. dr Falah Abdulhasan Abdulsada., koji je prisutne ministre zamolio da učine sve oko olakšanja viznog režima za iračke privrednike, kako bi poslovanje bilo brže i efikasnije. U drugom delu foruma predviđeni su bilateralni razgovori gostiju iz Iraka i privrednika iz naše zemlje, a svi očekuju da se već danas naprave neki konkretni dogovori.\nU cilju edukacije studenata iz bratskih zemalja Republike Turske, Vlada Republike Turske u saradnji sa „Yunus Emre Institute“ organizuje letnji kurs turskog jezika koji će se odvijati u periodu od 1. jula do 25. avgusta 2013. godine u Republici Turskoj. Tokom trajanja programa za sve polaznike obezbeđene su stipendije. Pravo učešća na konkursu imaju studenti između 18 i 27 godina, koji studiraju na osnovnim akademskim studijama ili master studijama. Pored učenja turskog jezika, program obuhvata kulturne i društvene aktivnosti, koje će doprineti razvijanju bratskih odnosa i upoznavanju među polaznicima. Polaznici će tokom trajanja kursa boraviti u sledećim gradovima: Bursa, Čanakale, Trabzon, Gaziante, Konja, Zonguldak, Kajseri, Sakaria, Kastamonu, Edirne i Samsun. Rok za podnošenje prijava je 23. maj 2013. godine putem sajta www.turkiyeburslari.org ili www.turkceyazokulu.org


KIRBI: Ne želimo Republiku Srpske na Kosovu | Poskok.info\nKIRBI: Ne želimo Republiku Srpske na Kosovu\nNOVI PAZAR – SAD ne žele novu Republiku Srpske na Kosovu jer “to nije dobro ispalo ni u BiH”, rekao je danas gubernator za ovu najmlađu američku državicu koji formalno pravno obnaša dužnost veleposlanika u Srbiji Michael Kirby.\nKirbi je novinarima u Novom Pazaru kazao da SAD sa zanimanjem razmatraju prijedlog Beograda o zajednici srpska općina na Kosovu.\nMeđutim, on je kazao da Sjedinjene Države još ne znaju što takav prijedlog (zajednica srpska općina) zapravo znači.\n“Želimo u pregovorima (Beograda i Prištine) dođe do rješenja za razlike koje postoje”, rekao je američki ambasador.\nKirbi je dodao da se traga za dugotrajnim i prihvatljivim rješenjem i da obje strane moraju pokazati hrabrost.\n“Nije tajna da SAD ne žele Republiku Srpske na Kosovu, jer to nije dobro ispalo ni u Bosni i Hercegovini”, dodao je on.\nVeleposlanik je izrazio nadu u uspjeh pregovora Beograda i Prištine, “ne samo zbog pridruženja Uniji, već i zbog toga što problem koji dugo traje treba riješiti”.\n“Vidimo određenu dozu ozbiljnosti kojom Vlada Srbije želi i pokušava riješiti probleme … Mi ćemo uraditi sve što možemo da ohrabrimo obje strane da nastave dijalog i dođu do prihvatljivog sporazuma za obje strane”, rekao je Kirby.\nVeleposlanik je podsjetio na tešku povijest bivše SFRJ u posljednjih 20 godina i potrebu da se Srbija sada bavi zapošljavanjem i ekonomskim razvojem.\nBeogradski dnevnik Blic objavio je danas da se jedino SAD, od pet utjecajnih zapadnih država, protive izvršnim ovlastima za zajednicu srpska općina koju predlaze Beograd. Priština odbija prihvatiti takva ovlaštenja za zajednicu, a srpska premijer Ivica Dačić je kazao da Srbija od toga ne može odustati.


Misija i ciljevi EPuS\nVolontiranje u EPuS-u\nEPuS kao inkubator NGO\nEPuS u brojkama\nPogledajte ili skinite dokumenta\nStatut EPuS - PDF / 60kb\nLogo EPuS - PNG / 40kb\nLogo EPuS - EPS / 3mb\nLogo EMinS - PNG / 50kb\nLogo EMinS - EPS / 3mb\nHome / O NAMA / Misija i ciljevi EPuS\nO Evropskom pokretu u Srbiji\nEvropski pokret u Srbiji (EPuS) je samostalna i dobrovoljna društvena organizacija građana Srbije. Osnovana je 24. novembra 1992. godine, kao nevladina, nepartijska i neprofitna organizacija. EPuS je nezavisna ustanova demokratskog javnog mnjenja i oblik okupljanja građana koji se zalažu za miroljubivu, demokratsku, sveevropsku integraciju, kao i za demokratsku i modernu Srbiju kao deo Evrope. Od 1993. godine Evropski pokret u Srbiji je punopravni član Međunarodnog evropskog pokreta koji se ubraja u međunarodne nevladine organizacije sa velikom tradicijom i značajnim idejnim uticajem na političke činioce u evropskim državama.\nEPuS ima 819 individualnih i 12 kolektivnih članova, mrežu od 14 lokalnih veća i svake godine širi svoju individualnu i kolektivnu bazu članova.\nOsnovna misija EPuS-a je uticanje na javnost u Srbiji da se angažuje u stvaranju demokratskog, višestranačkog društva i u ostvarivanju jednakosti među ljudima i u njihovim zajednicama, kao i promocija evropskih vrednosti i tekovina, uz podržavanje procesa i pojava u Srbiji koji tome vode.\nEPuS u svom delovanju polazi od punog poštovanja ljudskih vrednosti, sloboda i prava kao i od svih civilizacijskih vrednosti na kojima je utemeljen Savet Evrope; teži ostvarivanju vladavine prava i uvažavanju različitosti.\nU saradnji sa svima koji podržavaju ova opredeljenja, EPuS radi na stvaranju političkih i drugih uslova za ulazak naše zemlje u Evropsku uniju (EU). To podrazumeva obnavljanje i normalizaciju pokidanih veza sa evropskim zemljama, posebno sa bivšim jugoslovenskim republikama, ali i ozbiljne reforme na administrativnom i sektorskom, nacionalnom i lokalnom nivou.\nCiljevi Evropskog pokreta u Srbiji:\nunapređivanje razumevanja, međusobnog poznavanja i saradnje ljudi, zajednica i država na evropskom prostoru i podsticanje svestrane i slobodne komunikacije među njima, pre svega u oblasti kulture, informisanja, privrede, politike i unapređenja položaja mladih;\nširenje ideje evropskog ujedinjenja i vrednosti u Srbiji i unapređivanje kulturne, političke i ekonomske saradnje među građanima, narodima, regijama i državama Evrope, kao evropskog doprinosa miru i blagostanju u svetu, u cilju stvaranja evropske federacije;\ndemokratska, federalna Evropa, zasnovana na vladavini prava i socijalnoj pravdi sposobna da štiti i razvija ljudska prava;\nuticanje na javnost Srbije da svoje angažovanje usmeri ka demokratskom delovanju u višestranačkoj državi ka ostvarivanju jednakosti ljudi i njihovih zajednica, uz uvažavanje i unapređivanje standarda usvojenih u Evropi.\nOrganizacije međunarodnih skupova\nMreža lokalnih i regionalnih veća\nJavne i medijske kampanje\nIstraživačka i izdavačka delatnost\nUčešće na međunarodnim sastancima


Snimak tenkova Vojske Srbije koji se spremaju za proslavu Dana državnosti izazvao strah nakon vesti na prištinskom portalu.\nUz tekst je priložen i video-snimak srpskih tenkova koji se kreću od Preševa do graničnog prelaza u selu Mučibaba, na granici sa Gnjilanom.\nKako Sputnjik saznaje, tenkovi Vojske Srbije jesu pokrenuti, ali ne zbog godišnjice takozvane nezavisnosti Kosova i Metohije. Reč je o tehničkim zborovima u većim gradovima Srbije.\nNaime, Ministarstvo odbrane i Vojska Srbije nizom manifestacija obeležavaju Sretenje — Dan državnosti Srbije, koji se proslavlja u znak sećanja na Sretenje 1804. godine, kada je podignut Prvi srpski ustanak i počelo oslobođenje od Turaka, i isti datum 1835. godine, kada je donet prvi moderni ustav Srbije.\nUoči Sretenja, 14. februara, pripadnici Vojske Srbije organizovali su u Subotici, Jagodini, Boru, Petrovcu na Mlavi, Loznici, Užicu, Paraćinu i Prijepolju taktičko-tehničke zborove na kojima je građanima prikazan deo naoružanja i vojne opreme, koja uključuje i tenkove.\nSlične Teme:Albanci, Izdvojeno, Kosovo, tenkovi, Vojska Srbije


Čanak: Vojvodina je bila prva žrtva Miloševićeve zločinačke politike\n► Čanak: Vojvodina je bila prva žrtva Miloševićeve zločinačke politike\n19.09.2017 Novi Sad\nPredsednik Lige socijaldemokrata Vojvodine (LSV) Nenad Čanak podsetio je danas da je pre 30 godina vlast u Srbiji preuzeo Slobodan Milošević i dodao da je Vojvodina bila prva žrtva Miloševićeve "pogubne i zločinačke politike".\n"Nakon što se ustoličio na vlasti u Beogradu, za manje od godinu dana, Milošević je svoj krvavi pir i svoju politiku nasilja i razbijanja Jugoslavije počeo upravo gaženjem vojvođanske autonomije. Zbog toga s pravom tvrdimo da je Vojvodina bila prva žrtva pogubne i zločinačke politike koja je odnela pobedu pre 30 godina na Osmoj sednici", naveo je Čanak u saopštenju za javnost.\nDodao je da LSV neće pristati i neće se pomiriti s tim da nasilje koje je pobedilo pre tri decenije može biti trajna karakteristika društva i poručio da će se ta stranka i dalje boriti protiv nasilja i svih posledica koje su iz njega proizašle.\nOvog vikenda, 23. i 24. septembra, navršava se 30 godina od kako je u unutarpartijskom obračunu u Savezu komunista Srbije pobedio Slobodan Milošević.\nČanak je ocenio da je to bio početak razaranja Jugoslavije i rušenja svih civilizacijskih standarda koje je tadašnje jugoslovensko društvo dostiglo.\n"Pobedom dogmatske i konzervativne struje u Savezu komunista Srbije, koju je predvodio Slobodan Milošević, nad predstavnicima liberalnije orijentacije koju je reprezentovao Ivan Stambolić, široko je otvoren put za prodor nacionalizma u Srbiji. Nacionalistička ideologija već je bila prisutna u tadašnjem društvu, Memorandum SANU je potpalio fitilj koji će Miloševićevim političkim trijumfom eksplodirati u najveću evropsku krizu od kraja Drugog svetskog rata", naveo je Čanak.\n20.09.2017, 11:43h nikola Preporuči\nMilošević je prvo uništio Jugoslaviju pa onda Vojvodinu, a ovi sadašnji su je dokrajčili i opljačkali do nule.A sve je to proizvelo fašisoidno i kriminalno društvo koje razara današnju Srbiju.\n19.09.2017, 16:08h Sloba Srpski heroj Preporuči (1)\nNe napadaju Srbiju zbog Miloševića već Miloševića zbog Srbije. Srbija je okupirana 5 oktobra tada je ušo fašizam u Srbiju.


Prodati delovi PPT „Promet“, četiri celine „Prve Petoletke“ za sada bez kupaca - KruševacGrad\nOd pet celina nekadašnje trsteničke „Prve petoletke“, čije su imovine ili njihovi delovi bile ponuđene na prodaju, jedino je PPT „Promet“ dobio nove vlasnike. Interesenata za kupovinu imovine PPT „Obezbeđenje“, PPT „Cilindri“, PPT „Ishrana“ i PPT „Industrijska pneumatika“ nije bilo.\nProdaju delova nekadašnje „Prve petoletke“ oglasila je Agencija za licenciranje stečajnih upravnika, kao stečajni upravnik tih preduzeća.\nOd ponuđenih 12 celina PPT „Prometa“ prodato je deset.\nPoslovni prostor, četiri prostorije trgovine, površine 100 kvadrata u Ulici Živadina Apostolovića, po ceni od 2,8 miliona dinara kupio je Trsteničanin Stefan Apostolović. On je za nešto manje od 600 hiljada dinara kupio i građevinsko zemljište (njivu) od 60-tak ari na potezu Muratovac.\nParking od 3.628 kvadrata na potezu Čairsko polje, po ceni od 3,5 miliona dinara, što je za oko 300 hiljada dinara više od početne, kupio je Trsteničanin Bojan Nikolić.\nPokretnu imovinu, zalihe koje čine proizvodni program iz sastava IHP „Prve Petoletke“, odnosno razni delovi i uređaji, kao i krupna i sitna mašinska roba, po početnoj ceni od 5,47 miliona dinara, kupila je užička firma „Neoleks“. Isto preduzeće je za 4,3 miliona dinara, što je takođe bila početna cena za tu celinu, kupilo zalihe koje čine razni aparati i pribori, vijačna roba i elektro materijal.\nZalihe koje čine sirovinu za dalju obradu, u koje spadaju cevi i šipke od raznog materijala, po početnoj ceni od oko četiri miliona kupila je trstenička firma „Omni metal inos doo“.\nU okviru pomenutog javnog nadmetanja prodato je i nekoliko građevinskih parcela, koje su klasifikovane kao njive, po ceni od 30.000 do nešto više od 70.000 dinara.\nNove vlasnike nije dobio stečajni dužnik „PPT Cilindri“, kao pravno lice, čije su najvažnije nepokretnosti, deo zgrade industrijskih delatnosti, pekara, magacin gotovih proizvoda, proizvodna hala, zgrada ostalih industrijskih delatnosti te oprema i zalihe bili ponuđeni po početnoj ceni od 146,38 miliona dinara.\nBila je oglašena i prodaja delova imovine „Prve petoletke obezbeđenje“, i to četiri poslovne prostorije površine 118 kvadrata, po početnoj ceni od 1,38 miliona dinara, te portirnica od pedesetak kvadrata, po početnoj ceni od oko 376 hiljada dinara.\nBez kupca je ostala i imovina PPT „Industrijske pneumatike“. Početna cena za prvu, veću celinu, koja obuhvata halu od 3.695 kvadrata sa pripadajućom pokretnom imovinom, je bila 36,45 miliona dinara.\n18.05.2022 0 193\n17.04.2022 0 218\n16.04.2022 0 178\n13.04.2022 0 118\n03.04.2022 0 145\n20. maja 2022., 06:43


Izvor: B92, 25.Avg.2020, 13:48\nPartizan licencirao 25 igrača za Ligu Evrope FOTO\nFudbalski klub Partizan obelodanio je spisak igrača koji će igrati u Ligi Evrope.. Fudbaleri Partizana će svoje evropsko putešestvije početi u četvrtak protiv letonske ekipe RFS. Utakmica se igra u 21 čas na stadionu FK Partizan u Humskoj ulici. Golmani: Aleksandar Popović, Nemanja Stevanović i Vladimir Stojković. Odbrambeni fudbaleri: Maki Banjak, Uroš...\nIzvor: Sportske.net, 22.Avg.2020, 18:26\nSASTAVI - Svi su sa nestrpljenjem čekali odluku oko Partizanovog golmana, evo odgovora!\nObjavljene startne postave, izgleda da je jasno ko će braniti za Partizan, ne samo večeras, i protiv RFS-a.. Fudbaleri Partizana večeras od 19:30h dočekuju Inđiju u petom kolu Linglong Superlige, a nešto više od sat vremena pre početka meča objavljeni su i sastavi ekipa. Ono što je uoči ovog meča privlačilo najveću pažnju jeste neizvesnost oko Partizanovog golmana, da li će to biti mladi Popović koji je i do sada branio od početka sezone, ili kapiten...\nIzvor: Sportske.net, 22.Avg.2020\nStojke izgubio mesto startera i u Evropi?\nPrema navodima pojedinih medija, Vladimir Stojković neće braniti u narednom meču Partizana u Evropi.. Najavljen je bio Vladimir Stojković na golu prvi put ove sezone u meču protiv Inđije kako bi stekao dozu sigurnosti pred utakmicu sa RFS-om, ali se to neće desiti, prenosi "Telegraf". Ponovo će danas na golu biti mladi Aleksandar Popović, što je navelo...\nIzvor: Sportske.net, 19.Avg.2020, 19:59\nProtiv Zvezde ''kao protiv trećeligaša ili kao u Ligi Evrope''?\nIz ugla Partizanovog golmana.. Posle nešto duže neizvesnosti, golman Nemanja Stevanović produžio je ugovor sa Partizanom, gde bi trebalo da ostane još dve godine. U protekle četiri godine, koliko je član Partizana, Stevanović je uglavnom bio u senci Vladimira Stojkovića, a sada će za mesto među stativama morati da se bori i sa mladim Aleksandrom Popovićem. ''Drži nas ista muka, šalim se naravno… Stalno smo zajedno, zdrava konkurencija...\nIzvor: Sportske.net, 19.Avg.2020\nPartizan potvrdio - ništa od inostranstva, pao potpis u Humskoj!\nOročena saradnja na dve godine.. Golman Partizana Nemanja Stevanović danas je potpisao novi dvogodišnji ugovor, potvrdio je klub iz Humske. I pored činjenice da je u ovom trenutku treći izbor iza Aleksandra Popovića i Vladimira Stojkovića, 28-godišnji čuvar mreže će ostati u klubu. Možda je razlog tome i činjenica da Stojković trenutno ima 37 godina i još godinu dana ugovora sa Partizanom koji očigledno razmišlja o svim opcijama u slučaju da...\nIzvor: SrbijaDanas.com, 18.Avg.2020, 10:48\nOVO ĆE OBRADOVATI GROBARE: Milošević napravio nove PROMENE - Stojković i Natho ponovo na terenu!\nSa najiskusnijim timom napada Inđiju.. Partizan je posle poraza u Novom Pazaru uspeo da "umiri brod" i upiše dve važne pobede bez primljenog gola. Pao je prvo Javor (4:0), a onda je osvojena i Surdulica, gde je Radnik izgubio 2:0. Savo Milošević je u tome uspeo promenivši tim i izostavivši pojedine do tada standardne igrače, a narednog vikenda videćemo nove promene u Humskoj! Na terenu bi ponovo trebalo da budu Vladimir Stojković i Bibars Natho! Trener...\nIzvor: Sportske.net, 18.Avg.2020\nPartizan vraća Stojketa na gol, ko će biti drugi "bonus"?\nSavo Milošević na slatkim mukama.. Zbog pravila o nastupu dvojice igrača do 21 godine na superligaškim terenima, Partizan je morao da "žrtvuje" kapitena ekipa Vladimira Stojkovića. Iskusni čuvar mreže pristao je da ga na određenim mečevima menja Aleksandar Popović, ali uskoro bi trebalo da se vrati na teren. Sportski žurnal prenosi da je Savo Milošević odlučio da u tim vrati Stojkovića, a njemu će se pridružiti...


Izvor: RTS, 04.Dec.2019, 16:54\nŠef diplomatije EU Žozep Borelj kaže da se i pored otvorenih pitanja i debate o metodologiji proširenja EU ovaj proces ne može dovesti u pitanje.\n"Moramo da održimo momentum i nastavimo da radimo sa svim zemljma članicama kako bi svi shvatili da ne možemo zatvoriti, >> Pročitaj celu vest na sajtu RTS << niti ukinuti EU perpsketivu zemljama Zapadnog Balkana", kaže Borelj.\nŠef diplomatije EU je u svojoj prvoj debati sa poslanicima Spoljnopolitičkog odbora EP ocenio da politika Unije prema Zapadnom Balkanu mora ostati na "vrhu evropske agende" i da se među zemljama članicama mora naporno raditi na pripremi samita EU - Zapadni Balkan, u Zagrebu 2020. godine\n"To će biti ključna tačka za davanje odgovora o proširenju", izjavio je Borelj.\nŽozep Borelj je naglasio da nije bilo moguće izbeći rat u bivšoj Jugoslaviji i ocenio da je reč o "velikoj tragediji".\n"Nasleđe te tragedije je stvorilo podele, siromaštvo i sukobe na etničkim i nacionalnim osnovama, a Evropa je jedina koja može da ponudi rešenje za ovu situciju", kaže Borelj.\nOn je najavio da će se lično i u okviru Evropske komisije, čiji je potpredsednik, snažno angažovati za region.\nPovodom najave da će prvo posetiti Beograd i Prištinu, Borelj ocenjuje da, dok se ne formira vlast u Prištini, "nema koristi da tamo ide".\nRadio Slobodna Evropa: Borrell: Ne možemo poreći evropsku perspektivu Balkana\nBorel: Ne može se ukinuti EU perspektiva Zapadnog Balkana\nŠef diplomatije EU Žozep Borel kaže da se i pored otvorenih pitanja i debate o metodologiji proširenja EU ovaj proces ne može dovesti u pitanje..."Moramo da održimo momentum i nastavimo da radimo sa svim zemljma članicama kako bi svi shvatili da ne možemo zatvoriti, niti ukinuti EU perpsketivu...\nVisoki predstavnik EU Žozep Borel je danas izjavio da Zapadni Balkan mora ostati na vrhu političkog programa Evropske unije i naglasio da se ne može zatvoriti niti menjati evropska perspektiva regiona...Borel je u izlaganju i razgovoru sa poslanicima Spoljnopolitičkog odbora Evropskog parlamenta...


Pad vrednosti kompanija na Beogradskoj berzi - Bizlife.rs\nPad vrednosti kompanija na Beogradskoj berzi\n07:54 Beograd, 23/01/2012\nCene akcija srpskih kompanija na Beogradskoj berzi ove godine mogle bi da skliznu još niže. Kako se ističe u analizi berzanskih očekivanja, kretanja na tržištu kapitala u pogledu cena akcija i vrednosti prometa nagoveštavaju da bi i u 2012. godini mogao da bude ponovljen mart 2009. kada su cene bile na samom dnu, prenose Novosti.\n„I pored dobrih osnovnih pokazatelja, očigledno je da mnogi investitori ne smatraju da će vreme koje dolazi omogućiti kompanijama stvaranje prihoda na planiranim nivoima,“ ističe u analizi Sunčica Pribićević, portfolio menadžer društva za upravljanje dobrovoljnim penzijskim fondom „Rajfajzen future“.\nNegativna kretanja na berzi su pojačana, kao i uvek, usled izrazite nelikvidnosti, tako da i najmanje povlačenje investitora može za posledicu da ima snažniji pad cena akcija. Ni protekla 2011. nije za berzu bila pozitivna.\n„Nakon stagnacije tržišta u 2010, godina za nama je donela veliki pad akcija, koji je u značajnoj meri bio posledica negativnih dešavanja na globalnim tržištima kapitala,“ ističu analitičari „Sinteza invest grupe“. „Indeks najlikvidnijih akcija na tržištu, beleks 15, izgubio je na vrednosti 23,4 odsto. Jedina „svetla tačka“ bio je povećani obim prometa, nakon tri vezane godine pada realizacije. Tako je lane zabeležen promet od 280,2 miliona evra što je rast od 26 odsto u odnosu na 2010. Međutim, to je i dalje više nego sedam puta slabije u odnosu na rekordnu 2007. godinu.“\nAnalitičari ukazuju da je najprometnija hartija na tržištu bila akcija Naftne industrije Srbije sa prometom od 5,4 milijardi dinara. Interesovanje investitora za ostale hartije iz realnog sektora bilo je drastično slabije. I akcije banaka, koje tradicionalno spadaju među najlikvidnije na tržištu, beleže pad cena na godišnjem nivou.\n„Najprometnija bankarska hartija bila je niška AIK banka sa realizacijom od 2,6 milijardi dinara. AIK je potonuo u godini 50,4 odsto, dok je Komercijalna banka, sa realizacijom od 1,1 milijardu dinara, oslabila 34,7 odsto uprkos tome što je u tekućoj godini zabeležila rekordan nivo profita,“navode u „Sintezi“.